description: It ûngelok barde op de Wolvegeasterwei. De brânwacht hat it slachtoffer befrijd. Dy is dêrnei nei it sikehûs ta brocht.

title: Bestjoerder beknypt nei oanriding mei trekker yn Aldeberkeap

maintext: By in oanriding yn Aldeberkeap tusken in auto en in trekker mei in jarretank is freedtejûn ien persoan ferwûne rekke. Dy siet nei it ûngelok earst beknypt yn de auto en is letter nei it sikehûs brocht.


description: Yn Nijmegen gienen de Feansters mei 5-1 ûnderút by Jong NEC, nettsjinsteande in betide foarsprong.

title: Earste ferlies foar Jong SC Hearrenfean

fasttext_language: fy


description: Nijntje is der no ek yn it Biltsk. Yn ''bep en pake pluis'' praat it ferneamde knyntsje en har famylje Biltsk.

title: Nijntje yn it Biltsk

maintext: Nei Ljouwerters, Frysk, Siuwsk, Latyn en Twentsk, om mar in pear oersettingen te neamen, komt it bekende boek fan skriuwer Dick Bruna no ek yn it Biltsk út. Yn ''bep en pake pluis'' praat it ferneamde knyntsje en har famylje Biltsk. De oersetting is fan Sytse Buwalda en Leendert Ferwerda.


description: De feriening fan grafyske keunstners bestiet 25 jier. Yn it ramt fan LF2018 is der in jubileumeksposysje yn Ljouwert, yn gearwurking mei Fryske dichters.

title: Nasjonaal Grafykplatfoarm VOG fiert jubileum yn Ljouwert

maintext:
Mirka Farabegoli is de iennige Fryske dielnimmer ûnder de grafyske keunstners. Tegearre mei dichter Paul van Dijk út Warkum makke se in print. Alle acht printen ferskine yn in boks, mar se binne ek los te keap. Tresoar wurket dêrby gear mei Grafiekplatform VOG en sy ha Drukkerij KNUST út Nijmegen en it Grafisch Atelier Fryslân útnûge.
By de útstalling binne demonstraasjes fan Risoprint-printsjen yn gearwurking mei Drukkerij KNUST. Minsken kinne ek harren eigen print ynleverje en drukke litte mei de Risoprinter. Dit is in printer dy't wurket neffens deselde prinsipes as seefdruk, mar folle flugger en goedkeaper drukke kin.


description: Fermiste man út Easthim oantroffen yn Amsterdam

title: Fermiste man út Easthim terjochte

maintext: De fermiste Patrick Koekebakker is troch in alerte tsjûge sjoen yn Amsterdam dy't it melden hat by de plysje. De 22-jierrige man fan Easthim wie fermist sûnt 6 septimber. Dy tongersdei is er út Almere-Haven wei yn in motorboat de Iselmar op gien..


description: De plysje hat de 22-jierrige Ljouwerter oanholden. Hy hie ferskate minsken bedrige en dêrby it mes toand.

title: Man swaait mei mes by de Potmarge yn Ljouwert

maintext: In 22-jierrige Ljouwerter is tiisdeitemiddei oanholden troch de plysje, nei't er op it Potmargepaad yn syn wenplak mei in mes swaaid hie. De man hie ferskate minsken bedrige en dêrby it mes toand.


description: Syn ferantwurdlik kommandant hie better harkje moatten nei de warskôgingen. Poortema kaam yn 2008 om it libben yn Uruzgan.

title: ''Dea fan Aldert Poortema koe foarkommen wurde''

maintext: It 'eigen fjoer-ynsidint' dat tsien jier lyn yn Uruzgan oan ûnder oaren de 22-jierrige militêr Aldert Poortema fan Drylts it libben koste, hie foarkommen wurde kinnen at de ferantwurdlik kommandant harke hie nei warskôgingen. Dat sizze kollega's fan de kommandant tongersdei yn De Telegraaf. By it ynsidint kamen njonken Poortema ek Wesley Schol en twa Afgaanske militêren om it libben.


description: De Ljouwerters hienen de earste twa wedstriden fan it seizoen noch ferlern, mar wûnen moandei yn it eigen stadion mei 2-1.

title: Cambuurbeloften pakke earste punten tsjin Jong Twente


description: De filmmakker fan De Gordyk makket de replika fan telefoan fan Alexander Graham Bell foar it Edison Museum yn Amearika.

title: Anton Stoelwinder makket replika fan earste Bell-telefoan

maintext: Stoelwinder hat fan hûs út in technyske achtergrûn. Ek as filmmakker boude hy wol ynstruminten foar himsels. No't it filmjen minder wurdt, rjochtet hy him wer op syn earste leafde.


description: Yn fiif lokalen op de begeane grûn binne skuorkes fûn yn de muorren. De flier wurdt stipe mei sa'n 30 stimpels.

title: Konstruksjeproblemen by tuskenflier Friese Poort Snits

maintext: Yn fiif lokalen fan it skoalgebou fan ROC Friese Poort yn Snits steane stimpels dy't it plafond stypje. Yn de muorren fan de lokalen binne skuorkes fûn. Dy wurde feroarsake troch in konstruksjeprobleem yn it gebou. Neffens lokaasjedirekteur Lineke Kleefstra smyt it lykwols gjin ûnfeilige situaasjes op. "Ik bin der wis fan dat it hjir 100% feilich is."


description: Yn gearwurking mei streekomrop RTV NOF stjoert Omrop Fryslân de konserten fan de Admiraliteitsdagen live út.

title: LIVE: De Admiraliteitsdagen yn Dokkum

maintext: Omrop Fryslân is by de Amiraliteitsdagen yn Dokkum. We stjoere it konsert fan sneontejûn, mei optredens fan André Hazes en Waylon, rjochtstreeks út. It concert wurdt jûn ûnder de namme 'Adje and Fiends'.


description: It guod hong en stie by de strjitten fanwege it doarpsfeest.

title: Fersieringen doarpsfeest fan Donkerbroek binne fernield

maintext:
Yn Donkerbroek binne yn de nacht fan sneon op snein de fersieringen fan it doarpsfeest fernield. Buorden en poppen binne fernield en ferljochting is ek stikken makke en ferdwûn.
It guod hong en stie by de strjitten fanwege it doarpsfeest dat ien kear yn de fiif jier hâlden wurdt. De fernielingen wienen ûnder oaren oan de Kapellewei.
Nei alle gedachten hat jeugd him, op wei nei omlizzende doarpen, mooglik skuldich makke oan it fandalisme. De lêste dei fan it doarpsfeest is snein.


description: Nei in perioade mei minne ferhâldingen, waard besletten om ek oare potinsjele behearders in kâns te jaan. Dat hoecht no net mear.

title: Oanbesteging behear Jouster swimbad giet net troch

maintext: Mar de ferhâldingen binne no wer goed en ek mei it swimbad giet it prima. Dêrom wol de gemeente it swimbad en de sporthal ûnderbringe yn in saneamd sportbedriuw mei de gemeente as iennige oandielhâlder. As de gemeenteried it dêr mei iens is, kin de nije konstruksje op 1 jannewaris 2019 úteinsette.


description: Nei sân jier wachtsjen wie der einliks goed nijs foar Maedeh Rahimi. De flechtlinge út Afganistan kriget in ferbliuwsfergunning.

title: Afgaanske Maedeh mei nei sân jier yn Nederlân bliuwe

maintext: No't Maedeh in ferbliuwsfergunning hat, kin se ek stúdzjefinansiering en in OV-kaart krije. De MBO-learlinge wol graach sa gau as mooglik wer nei skoalle ta. Earder al wie sy kandidaat foar de titel MBO Ambassadeur.


description: Boer Postma út Hurdegaryp hat in grutte fiver oanlein foar de produksje fan einekroas.

title: Fryske kij krije mooglik einekroas op it menu

maintext:
De ponnys ite it einekroas no al, mar de kij fine it kroas net lekker. Bytsje by bytsje krije de kij it kroas tusken it krêftfoer, yn de hoop dat se it aansens wol ite wolle. De ferwachting is dat der noch inkele moannen oan tiid en ûndersyk nedich is foardat der grutskalige produksje fan fretten mei einekroas foar de kij komt.
Tom Wijers fan Van Hall Larenstein sjocht it wol sitten mei de einekroas as fretten foar de kij. "Kroos groeit lokaal en veel sneller, dus daarmee heeft het gigantisch veel potentie en is het zeker iets voor de toekomst", seit er.


description: Henk Deinum hâldt op as wethâlder fan Ljouwert, om't syn frou Jannewietske de Vries de nije boargemaster fan Súdwest-Fryslân wurdt.

title: Jannewietske de Vries: geweldich dat Henk Deinum my de romte jout

maintext: "We hawwe fan 't simmer wiidweidich praat oer hoe't we dit dwaan moatte. Mar it waard fansels pas realiteit doe't ik foardroegen waard", seit De Vries. Se neamt dit jier in hiel bysûnder jier foar harren beiden.


description: De latte leit heech foar Jorwert nei jierren fan suksesfolle foarstellings.

title: Iepenloftspul Jorwert: de premjêre fan De Famylje Bellier


description: Mei dat boadskip binne de bewenners fan de Geelgorsstrjitte en de Noarderdwersfeart lykwols net gerêststeld.

title: Accolade wol sloop yn Drachten trochsette: "Der komme bettere huzen foar werom"

maintext: As bewenners fan de Geelgorsstrjitte en de Noarderdwersfeart yn Drachten tsjin nijbou stimme, hoege se foarearst net te rekkenjen op it opknappen fan har besteande hierwenten. Dat waard tiisdeitejûn dúdlik op in gearkomste fan wenningkorporaasje Accolade. "We wolle graach de 34 huzen slope en dêr komt in better hûs foar werom." Mei dat boadskip kinne se de bewenners fan de twa strjitten lykwols net gerêststelle.


description: Wrâldferneamde Slava wol minsken lokkich meitsje.

maintext:
De fan oarsprong Russyske Ira Judkovskaja is artistyk lieder fan Tryater. Sy ken Slava al har hiele libben. Hy is de clown-filosoof, seit Ira. Slava is nayf en wiis tagelyk. Hy stelt grutte fragen en wit dy yn lytse dingen foar it ljocht te bringen en minsken bliid te meitsjen.
Joop Mulder fan it Oerolfestival kaam Slava yn de jierren '80 fan de foarige iuw op it spoar. Hy fynt it geweldich dat Slava no foar it earst yn Fryslân op besite is en riedt elkenien oan om de Snow Show te sjen. Slava is in grutmaster yn syn fak, seit Mulder. Foaral syn mimyk is oandwaanlik. It is it bêste wat der op clownsgebiet te sjen is.


description: It nije festival yn Snits is op it plak dêr't earder it stoart wie. Dy lokaasje is net samar keazen.

title: Rasterhoff Festival giet oer ôffal en duorsumens

maintext: It nije Rasterhoff Festival, dat snein hâlden wurdt yn Snits, moat derfoar soargje dat we ús better bewust wurde fan wat we dogge mei ús ôffal. It festival wurdt hâlden yn it Rasterhoffpark yn de stêd, op it plak dêr't earder it stoart wie. De organisatoaren fan it festival hawwe dat plak mei sin keazen, om sjen te litten dat we ek wat goeds dwaan kinne mei ús ôffal.


description: Moarntemoarn sil bekend wurde oft de Nederlânske sjongeres mei in miljoen dollar nei hûs giet. Wouter Jongstra skat har kânsen 50/50 yn.

title: Wint Glennis Grace America's Got Talent?

maintext: Tongersdeitemoarn sille wy it witte: is sjongeres Glennis Grace der yn slagge om de talinteshow America's Got Talent te winnen? Tiisdei stie se yn de earste finale en song se de stjerren fan de himel. "Mar Amerikanen binne in apart folkje", wit Amearika-saakkundige Wouter Jongstra. "Dy binne hiel fetber foar emoasje."


description: Mar bestjoersfoarsitter Schaper fynt dat der ek nei oare saken sjoen wurde moat om studinten te helpen, net allinnich nei de stúdzjepunten.

title: NHL Stenden wol neitinke oer ferleegjen binend stúdzje-advys

maintext:
Om't studinten te folle stress hawwe, wol minister Van Engelshoven it binend stúdzje-advys (BSA) minder strang meitsje.
It BSA is it minimum tal punten dat studinten yn har earste jier helje moatte. Yn totaal bestiet it earste jier út 60 punten. By de measte stúdzjes leit it BSA tusken de 40 en 50 punten. NHL Stenden hat it BSA fêststeld op 51 punten. As in studint it BSA net hellet, moat hy of sy fan de oplieding ôf.
Van Engelshoven wol it BSA no ferleegje, dat universiteiten en hegeskoallen op syn meast 40 punten easkje kinne fan studinten yn it earste jier.


description: In banemerk tongersdei yn iisstadion Thialf op It Hearrenfean moat útkomst biede.

title: Wurkjouwers transportsektor ha driuwend ferlet fan minsken

maintext:
"It finen fan goede minsken is dreech." Dat hearre je efkes fierderop ek. Dêr stiet griente- en fruitgruthannel Smeding. Sjoerd de Jong: "Ja, it is dreech om goede minsken te finen. Mar dit is in prachtplak om te stean. Yn in koart skoft tiid ha we al fan seker fiif goede kandidaten in cv krigen. We kinne in soad nij personiel brûke, benammen sjauffeurs en orderpickers."
In oare, wat âldere man hat al hast in baan fûn: "Ik bin op proef by in bedriuw. Ik kom hjir no, om te sjen wat der allegearre noch mear is. Ik bin al wat âlder, mar wol gewoan oan it wurk. En dus ha ik myn papieren helle en mei ik no ride."
Drok
Op it parkearterrein foar it iisstadion stean in oantal bedriuwen dy't in demonstraasje jouwe. Dêr stiet ek ferkearsskoalle Tilstra. Tal fan minsken komme lâns, om har yn te skriuwen foar mear ynformaasje oer in oplieding ta sjauffeur. Peter Smit: "We ha it drok, sa drok dat we no wer in nije lesauto oanskaffe. Dan kin we de fraach better oan."
Wie it in oantal jierren lyn noch sa dat der yn de transportsektor in soad klage waard oer de komst fan bûtenlânske sjauffeurs, no wurdt dúdlik socht nei Nederlanners. Smit: "Der binne in soad minsken nedich foar it ferfier fan alle pakjes fan de webwinkels. Dat is krekt wat spesjalistysker. Net dat der gjin bûtenlanners mear binne, hear, dy sitte foar it grutste part op de ynternasjonale ritten. Mar wurkjouwers kieze no foar kwaliteit tichteby."


description: Yn de IepenUp Vlog fan dizze wike giet it oer taal. Vlogger Gerrit giet derop út en ûndersiket hoe't it no wier stiet mei it Frysk.

title: IepenUp VLOG: Gerrit de taalnazy

maintext: De wrâld globalisearret en hieltyd mear bern krije Ingelske les op skoalle. Guon minsken meitsje harren ûngerêst oer de takomst fan it Nederlânsk. Mar hoe stiet it mei in folle lytsere taal as it Frysk? 'Taalnazy' Gerrit is sljocht op it Frysk en it falt Gerrit dan ek op dat in soad Fryske bern min Frysk prate. Dêrom docht er syn kostúm oan en giet hy op besite by in húshâlding dêr't it net sa goed giet mei it Frysk.


description: De bestjoerder rekke de macht oer it stjoer kwyt trochdat der in soad grint op de dyk lei.

title: Bestjoerder botst tsjin betonblok by Wânswert

maintext: De bestjoerder ferlear de macht oer it stjoer trochdat der in soad grint op de dyk lei. Se botste tsjin in betonblok, in beam en meardere stekken. Troch de klap skeat it betonblok in pear meters fuort. De auto sloech troch de klap oer de kop. De bestjoerder is neisjoen troch it ambulânsepersoniel, mar hoegde net mei nei it sikehûs.


description: Op de jierlikse sportmiddei koene skoalbern fan It Hearrenfean woansdei yn 'e kunde komme mei allerhanne sporten.

title: Lions Heerenveen hellet jild op foar Jeugdsportfûns: "Elts bern moat sporte kinne"

maintext: Atletyk, tennis of basketbal; de skoalbern fan It Hearrenfean koene woansdeitemiddei yn 'e kunde komme mei allerhanne sporten op de jierlikse sportdei. Organisator is Lions Heerenveen, dy't it ôfrûne jier jild ophelle hat sadat alle bern sporte kinne. Mei in tennistoernoai en in golfevent waard rom 18.000 euro ynsammele. "Der kinne hiel wat bern fan sporte."


description: Max Aardema op'e nij beneamd as Earste Keamerlid foar de PVV. Hy ferfangt in partijgenoat dy't koartlyn ferstoarn is.

title: PVV'er Max Aardema wer yn de Earste Keamer

maintext:
Aardema wie earder ek al tydlik yn de Earste Keamer kaam as ferfanger fan dyselde Van Beek, doe as sykteferfanging. Dat wie fan 31 oktober 2017 oant 13 febrewaris fan dit jier en fan 14 maart oant 4 july fan dit jier.
Aardema stie yn 2015 as 13e op de kandidatelist foar de PVV. De partij krige by de ferkiezings foar de Earste Keamer 9 sitten. Omdat der by de ferkiezingen foar de Twadde Keamer earder dit jier in pear senatoaren trochskoden nei de Twadde Keamer, waard Aardema earste reserve.
Max Aardema is ek lid fan provinsjale steaten foar de PVV.


description: In klagende man is yn it gelyk steld troch de Nationale Ombudsman.

title: Ombudsman tikket plysje Noard-Nederlân op de fingers

maintext:
'Nood en dood'
De man stapte nei de Nationale Ombudsman. Neffens him hat de plysje de saneamde 'nood en dood' regeling by him tapast. Dat betsjut dat ien allinnich by need kontakt opnimme mei, mei de plysje. De man wist net dat dy regeling by him tapast waard.
Neffens de Nationale Ombudsman hat de plysje dit de man net of net goed genôch dúdlik makke. Boppedat waarden alle meldingen fan de man troch ien en deselde plysje-amtner ferwurke en dat is net gebrûklik. De Ombudsman fynt dat de plysje net jierrenlang in aparte wurkwize fia in fêste meiwurker brûkt mochten hie.


description: Martsje nimt it stokje wer tydlik oer fan har heit. Dêrom leine wy har sân fragen foar, om better mei har yn de kunde te kommen.

title: Q&A: Hoe is it foar Martsje Paulusma om har heit Piet te ferfangen?

maintext:
Hoe bist eins dit fak ynrôle en wat is dyn eftergrûn?
"Ik haw Personeel en Arbeid studearre oan de NHL yn Ljouwert. Doe't ik klear wie mei dy stúdzje wie it de tiid fan 'e resesje. Ik krige dus net fuortendaliks in nije baan. Op itselde momint waard dejinge dy't njonken myn heit siet foar langere tiid siik. Doe sei hy, oars komst earst neist my sitten, dan kinst helpe mei de lokaasjes planne en al dat soartefan saken, as assistinte dus. Dat befoel sa goed dat ik dêr noait mear weirekke bin en sa sit ik no al seis jier njonken Piet."
Do hast as lyts famke dyn heit altyd it waar presintearjen sjoen. Hiest tocht datst ea it stokje oernimme soest.
"Nee, hielendal net. Dat hie ik echt noait tocht. Dit is eins echt fan 'e iene op 'e oare dei bard. Foarich jier novimber hiene we op 'Zes' (de nije namme fan SBS6, red.) in item yn it waar, dat gie oer dat minsken dy't hiel hurd wurkje ek wolris in dei frij meie. Dêr wie Piet fansels de útsprutsen persoan foar, want hy wurket al 22 jier lang sân dagen yn 'e wike. En sa kaam it dat ik ien kear it waar dien haw. Dat wie doe hiel ludyk en echt foar ien kear.
Mar no waard hy dizze simmer yn ien kear siik, totaal ûnferwachte. Wy moasten doe echt om in oer as trije in beslút nimme fan: 'ohjee, wat gean we dwaan?' We tochten hy is er jûn net, mar moarn is hy der wol wer. Dus doe haw ik sein, dan doch ik it wol ien kear. Mar de folgjende dei die pas bliken dat it folle langer duorje soe. Sa is it eigentlik kaam."


description: Se kin har klassifisearje foar Tokio 2020.

title: Marit Bouwmeester klimt yn it klassemint yn Japan

maintext:
Marit Bouwmeester is op it wetter by Enoshima yn Japan nei it twadde plak klommen yn de Laser Radial. Dat die de regearjend olympysk kampioene troch yn twa races as fjirde en fiifde te einigjen.
Se kin har by dizze wrâldbeker klassifisearje foar Tokio 2020. Dan moat se in plak by de earste fjouwer ha.


description: It Fryske slavernijferline wurdt de kommende tiid yn kaart brocht. Histoarysk sintrum Tresoar besjocht hokker plaknammen, skûtsjes en strjitnammen oft der

title: Frysk slavernijferline wurdt yn kaart brocht

maintext:
It ûndersyk is net bedoeld om nammen fuort te heljen. It doel is om sjen te litten dat ek Friezen in rol spilen yn de tiid fan de slavernij. Sa wie der de Harnzer Groenewold dy't in plantaazje hie yn Suriname, Hy krige dêr in soan by in slavin en naam dy mei werom nei Harns. Doe't Groenewold thúskaam, ferstoar al reedlik gau dêrni. Syn soan groeide op yn Fryslân en gie letter werom om de plantaazje draaiende te hâlden. Sokke dingen wolle histoarisy graach dokumintearje, seit ûndersiker Barbara Henkes: "Dit is een mooi voorbeeld. Maar kijk ook naar de schilderijen. Zo hangt er in het Stadhouderlijk Hof in Leeuwarden een groot schilderij met daarop twee donkere knechten. Ook in Dokkum hangt een soortgelijk schilderij. Dat past bij die tijd van de slavernij."
Plaknammen
Ien fan de ûndersiken rjochtet him op Fryske plaknammen. Dat wurdt dien troch Abel Kooistra. Hy rint staazje by Tresoar: "Ik kaam op it idee troch de fuotballer Georginio Wijnaldum. En dan sjogge jo fierder en ûntdekke jo dat bêst in soad minsken in Fryske plaknamme as achternamme krigen hawwe." Opfallend is dat it benammen om lytse doarpen giet, fertelt Kooistra: "Ja, benammen yn de Súdwesthoeke fan Fryslân. Tink oan Piaam, Gaast, Surch en Wûns. Dat is wol nuver, want jo soene earder de stêden ferwachtsje, mar dy komme der net yn foar."
Skûtsjes
Abel Kooistra docht ek ûndersyk nei de rol fan skûtsjes yn it slavernijferline. "It giet dan om wat se ferfierden. Bygelyks tabak fan de plantaazjes dy't yn Harns en Starum oan wâl kamen en op skûtsjes fierder ferfierd waard binnen Fryslân." Kooistra tinkt net dat de skûtsjes dy't no meifarre yn de SKS in rol spile hawwe: "Dy binne net sa âld."
Doel
Fan alle resultaten wurdt in gids makke. Dy moat yn 2020 klear wêze. "It is wol moai om dan in doarp lykas Gaast te keppeljen oan it slavernijferline. Dêr sit in ferhaal achter,"seit Koostra. De gids moat Friezen bewust meitsje dat minsken harren ek hjir dwaande hâlden mei slavernij.


description: It paradys is net allinnich bedoeld foar gasten op it park, mar ek foar bern út de regio. It giet om in ynvestearring fan oardel miljoen euro.

title: Nij boartersparadys iepene yn Esonstad

maintext: Yn Esonstad is dit wykein in nij boartersparadys foar bern iepene. It paradys is net allinnich bedoeld foar gasten op it park, mar ek foar bern út de regio. It projekt ferge in totale ynvestearring fan oardel miljoen euro.


description: It gebou is spesjaal foar LF2018 yn de Prinsetún delset, en sil yn novimber wer ôfbrutsen wurde.

title: Taalpaviljoen MeM stiet te keap

maintext:
MeM is spesjaal foar LF2018 yn de Ljouwerter Prinsetún delset. It opmerklike gebou is in dikke 15 meter heech, en hat sitplak foar 65 minsken. Neffens de advertinsje kin it ynterieur eventueel oernaam wurde troch de nije eigener. Dizze persoan moat wol fan knutseljen hâlde, want it gebou giet útinoar yn 20 parten fan 11 by 2.40 meter. Neffens de ferkeapjende partij binne de panielen lykwols maklik mei in kraan te montearjen.
MeM wurdt yn novimber ôfbrutsen.


description: 'Read a New Book Month' wol minsken oanspoare om nije boeken op te pakken. Yn De Middei fan Fryslân sykje wy dêrom nei de bêste nije boeken.

title: De Omrop Boekehoeke: Wat binne de tips fan dizze wike?

maintext:
Tips
1. Ik zal verdwijnen in het donker - Michelle McNamara
Ronnie: "Wierbard coldcase-boek oer searjemoardner, dy't no dochs terjochte stiet yn proses. In fassinearjen boek om te lêzen, echt pikefel."
2. De reiziger - Ulrich Alexander Boschwitz
Ronnie: "Joadske man Otto Silbermann besiket yn it jier 1938 om 'e nocht Dútslân te ûntflechtsjen mei in koffer mei jild. It gif knalt fan de pagina's ôf. Gjinien is te fertrouwen. It seit ek wat oer dizze tiid. Hoe maklik oft in bepaald gefoel yn in mienskip krûpe kin en oare minsken weiset wurde op basis fan eat dat hielendal net winsklik is."
3. Goede mannen - Arnon Grunberg
Ronnie: "In klassike Grunberg, dizze kear oer in brânwachtman. Dat gefoel fan 'doch it net, doch it net' en dan gebeurt it wol."


description: It is it twadde punt foar de ploech fan trainer Van der Weij yn de Haadklasse B.

title: VV Bûtenpost pakt punt tsjin VV Berkum

maintext:
VV Bûtenpost hat sneontemiddei mei in doelleas lykspul tsjin VV Berkum it twadde punt yn de Haadklasse B binnenhelle. De besikers út Swol sette Bûtenpost yn it begjin fan de wedstriid fuort ûnder druk, mar dêrnettsjinsteande kaam de earste echte kâns pas nei 36 minuten spyljen.
Yn de twadde helte kaam der mear skot yn de saak, mar beide ploegen kamen hieltyd de keeper fan de tsjinpartij tsjin, of hiene krekt net dat lêste bytsje lok om it net te finen. Nei 90 minuten stie it dêrom noch hieltyd 0-0.
Takom wike moat VV Bûtenpost by Urk op besite.


description: De Stichting Bescherming Historisch Harlingen wol in nulmjitting foar't der te fier gien wurdt mei sâltwinning yn de buert fan Harns.

title: Harnzer stichting wol nulmjitting om sâltskea yn de gaten te hâlden

maintext:
Neffens de foarsitter fan de Stichting, Jarig Langhout, is sa'n nulmjitting fan grut belang om letter goed beoardielje te kinnen hokker skea sâltwinning eventueel oanbrocht hat. Dan is it ek dúdlik wa't dêr ferantwurdlik en oanspraaklik foar is.
Stichting Bescherming Historisch Harlingen siket mei klam foar it paad fan de dialooch sa seit Langhout. Net aksje fiere, mar soargje foar in goeie dialooch mei de ferskate partijen smyt neffens Langhout mear op. Lykwols is de Stichting der fan oertsjûge dat in nulmjitting plakfine moat en sy sille der alles oan dwaan om dat te berikken.


description: In timmerwurkpleats dy't der noch krekt sa útsjocht as yn 1880. Ferwâlde hat der ien, mar lang like it der op dat er ferlern gean soe.

title: Alde timmerwurkpleats fan de ûndergong rêden

maintext: Mei ynset fan in restauraasjebedriuw en ynwenners is in hiel âlde timmerwurkpleats rêden yn Ferwâlde. De wurkpleats út de 19e iuw is foar it grutste part noch yntakt, mar rekke sa bot fertutearze dat it der net mear feilich wie. Bou- en restauraasjebedriuw Van der Vegt kocht de wurkpleats en brocht it ûnder yn in goede doelen stichting om sa de wurkpleats, ynklusyf it part dêr't yn wenne waard, wer yn oarder te meitsjen.


description: De nije Boskplaatfyzje wurdt earst mei de Skylgers sels bepraat foar't de provinsje dernei sjocht. Pas dêrnei komme konkrete maatregels yn byld.

title: Gruttere ynfloed fan Noardsee moat Boskplaat rêde

maintext: Om wetter en foaral sân fan de Noardsee yn it gebiet te krijen, moatte je wol troch de stodyk hinne. Sân út de Noardsee kin derfoar soargje dat it gebiet der net ûnder strûpt as de seespegel heger wurdt. Ek ûntstiet der folle mear fariaasje yn it lânskip. Dat is no sa bot ferrûge dat it tal soarten planten en fûgels hieltyd fierder ôfnimt.


description: It like der lang op dat Staphorst winne soe, mar flak foar tiid kaam Bûtenpost op likense hichte.

title: Promovearre Bûtenpost sleept punt by Staphorst wei: 1-1

maintext: Bûtenpost kaam sneontemiddei net fierder as in lykspul tsjin Staphorst. De Fryske klup kaam pas yn de blessueretiid op likense hichte. It waard 1-1.


title: Rixt van der Horst prolongearret wrâldkampioenskip paradressuer

maintext: Amazône Rixt van der Horst fan Grou is woansdei wrâldkampioen wurden op it WK dressuer. Yn it Amerikaanske Tryon wie de Fryske paradressuerrydster de bêste mei har yndividuele proef. Der wiene yn totaal santjin amazônes yn deselde kategory.


description: Harkemase Boys hat de twadde kompetysjewedstriid sneon ferlern op besite by ODIN'59.

title: Harkemase Boys ferliest yn Heemskerk

maintext:
It wie yn it begjin in iepen wedstriid, mei de bêste kânsen foar Harkemase Boys. Robert Stelpstra kaam nei trije minuten krekt tekoart om ynkopje te kinnen en healwei de earste helte gie in skot fan Henny Bouius krekt oer.
Yn de twadde helte gie it ferkeard foar de Harkiten. It earste kânske wie noch wol foar Bouius, mar yn de 58ste minút sette Nigel Hardenberg de thúsklup op foarsprong. Hy koe frij ynsjitte. Dat wie doe tsjin de ferhâlding yn. Dêrnei waard ODIN'59 wol sterker en Jurjen Dikker ferdûbele de marzje foar de ploech út Heemskerk: 2-0.
Yn de slotfaze makke Robert Stelpstra it noch even spannend mei in kopgoal, mar tichterby kaam Harkemase Boys net.
Ferline wike wûn de ploech fan Tieme Klompe de earste wedstriid, dat wie op eigen fjild.


description: It oantal is sûnt ferline jier flink groeid fan trettjin nei fjirtich klups. Neffens de Hartstichting is smoke net mear sa normaal.

title: Hieltyd mear smookfrije sportklups yn Fryslân

maintext:
Lanlik sjoen binne der mear as 550 bûtensportferieningen smookfrij. Dat is ek in flinke groei, want ferline jier wiene it goed 150 klups. De taname komt neffens de Hartstichting mei troch de stipe fan fiif grutte sportbûnen, wêrûnder it KNVB en de Atletiekunie. Fan de 550 smookfrije ferieningen binne 450 lid fan dizze sportbûnen.
Minder normaal
Direkteur Floris Italianer fan de Hartstichting is wiis mei de resultaten. "Roken wordt steeds minder als normaal gezien, en dan vooral in de buurt van kinderen. Door sport in Nederland rookvrij te maken wordt de sportclub, een belangrijke plek in het leven van opgroeiende kinderen, een écht gezonde omgeving."
Grut draachflak
Neffens ûndersyk fan KWF Kankerbestrijding is it maatskiplik draachflak foar smookfrij sporten grut. Acht op de tsien Nederlanners wolle dat sportterreinen dêr't bern komme smookfrij binne, sa stiet yn it ûndersyk fan maaie 2018.


description: Op besite by Achilles '29 waard it 6-2 foar de Feansters. Fenna Kalma wie de grutte frou by de Friezinnen.

title: Frouljusploech SC Hearrenfean begjint mei grutte oerwinning

maintext:
Yn it Gelderske Groesbeek hie Kalma, de spits fan Hearrenfean, al binnen it kertier in hattrick op har namme. Yn de fiifde minút waard it 0-1, nei in goed kertier ferdûbele Kalma de skoare en nochris trije minuten letter soarge se ek foar de 0-3.
Dêrnei wist ek Tiny Hoekstra it net te finen. Sa stie Hearrenfean healweis de earste helte al op 0-4. Dêrnei die Achilles wat werom: Sophie Cobussen skoarde.


description: De skriuwer krige yn 1992 de Gysbert Japicxpriis foar syn wurk.

title: Skriuwer Steven H.P. de Jong ferstoarn

maintext: "By libben hat er neist syn oandiel yn it ûnderwiis in grutte bydrage levere oan de Fryske literatuer." Skriuwer Steven H.P. de Jong is freed op 83 jierrige leeftiid yn Burgum ferstoarn. De Jong sette him yn foar de Fryske literatuer en skreau sawol yn it Frysk as it Stedsfrysk.


description: Earder wie der al in eigen bierke yn Dokkum.

title: Dokkum hat no ek eigen drûge woarst, mei lokaal bier deryn

maintext: Njonken in regionaal bierke, it Kâld Kletske, kin no ek in stikje woarst út de regio ite wurde. De 'Dockumer droge worst' is makke mei fleis fan kij dy't alle dagen kuierje op it Waad.


description: Fryske politisy om utens reagearje op de plannen fan it kabinet, dy't op Prinsjesdei presintearre binne.

title: Van der Molen en Huitema posityf, Diks kritysk

maintext:
Van der Molen wie ek bliid mei de wurden fan de kening foar de boeren: "Dat is in ûnderkenning dat net elke agrariër it maklik hat. Yn dit lân wurdt in soad kankere op ús boeren, mar dat is hiel faak ûnterjochte. Sy wurkje har út de naad, dus moai dat de kening dêr in komplimint foar makket."
Fûns foar jonge boeren
Yn it regearakkoart stie al it plan dat der in fûns komt foar jonge boeren, dy't it bedriuw fan har âlden oernimme wolle. "Finansjeel is dat hiel lestich", sei Van der Molen. "Mei dit fûns, dêr't in grut bedrach yn komt, kinne jonge boeren in start meitsje. Dat is foar ús provinsje hiel wichtich."
Dy wurden ûnderskreaun VVD-Europarlemintariër Jan Huitema út Makkingea: "De gemiddelde leeftyd yn de lânbousektor is heech. Net allinnich finansjeel, mar ek kwa regeljouwing is it belangryk dat der omtinken foar dit probleem komt, sadat in jonge boer daadwerklik it bedriuw oernimme kin."


description: Troch de klap waard de motor folslein dûbelteard. It is noch net bekend hoe't it mei de motorrider giet.

title: Motorrider ferwûne nei frontale botsing by Fryske Peallen

maintext: In motorrider is tiisdeitemoarn ferwûne rekke nei't er frontaal yn botsing kaam mei in auto op de Haarsterwei tusken Marum en Fryske Peallen. Troch de klap waard de motor folslein dûbelteard. De motorrider is mei ûnbekende ferwûnings nei it sikehûs brocht. De plysje docht ûndersyk hoe't it ûngelok barre koe.


description: Yn Harns wurdt in striid útfochten om de rjochten foar in parkearterrein, dat brûkt wurdt op hiel drokke dagen.

title: Striid om rjochten foar ekstra parkearplakken yn Harns

maintext:
De gemeente ferliende de fergunning foar parkearplak P3 oan skipfeartbedriuw Nesta Shipping, dat de ôfrûne fjouwer jier dy fergunning ek al hie. BDS is it dêr net mei iens.
BDS runt foar de gemeente al jierren in parkearterrein foar de brune float. Neffens direkteur André Borsch hat de gemeente sels it inisjatyf nommen om mei BDS te praten oer in ekstra parkearterrein, omdat it parkearterrein foar de brune float te lyts is op drokke dagen.
Wylst dy petearen noch rûnen, joech de gemeente sûnder oerlis en sûnder útlis de fergunning foar P3 dochs oan Nesta. BDS-direkteur Borsch snapt dêr neat fan. Hy freget de gemeente om ek BDS in fergunning te jaan, of yn elts gefal ekskuzen oan te bieden.
De beswierkommisje komt oer fjouwer wiken mei in advys foar it kolleezje fan B en W. It ferhaal oer P3 is it safolste haadstik yn de parkearsoap fan Harns. Ek oer it haadparkearplak P1 en it earste ekstra parkearplak P2 bestiet al jierren spul. De gemeente Harns woe moandei net op de saak reagearje.


description: Spilers en besikers fertelle wat se fine fan De Stormruiter. It teäterspektakel gie sneontejûn yn premjêre.

title: "De koning is ontzettend onder de indruk van de voorstelling"

maintext:
It wie net tastien om opnamen te meitsjen by de premjêre. De teäterfoarstelling De Stormruiter is ein dit jier wol te sjen by Omrop Fryslân. Sa kin elkenien dy't it hynstespektakel dizze wiken misse moat en besikers dy't noch in kear neigenietsje wolle it stik besjen. Foar de registraasje fan it teäterspektakel, dat yn septimber en oktober opfierd wurdt, wurket Omrop Fryslân gear mei Omroep MAX.
It ferhaal fan De Stormruiter giet oer de ivige striid fan Nederlân tsjin it wetter en de bysûndere ûntsteansskiednis fan it Fryske hynsteras. Yn it teäterstik binne rollen foar ûnder oaren Ellen ten Damme, Jelle de Jong, Freark Smink, Hilbert Dijkstra, Joop Wittermans en mear as hûndert Fryske hynders.


description: Fan alle bewenners op dat eilân is 2,4% miljonêr. Yn de gemeente Ljouwert is it oandiel miljonêrs it leechst.

title: Measte miljonêrs persintueel op Skiermûntseach

maintext: Skiermûntseach hie yn 2016 fan alle Fryske gemeenten it heechste oandiel miljonêrs: 2,4 persint fan alle bewenners fan dat eilân hat in fermogen fan mear as in miljoen euro. Dêrnei komme It Amelân (2,3%) en Skylge en Weststellingwerf (elk 2%). Dat docht bliken út ûndersyk fan it Centraal Bureau voor de Statistiek.


description: It is foar it earst dat de Dutch Podcast Awards útrikt binne. It is in inisjatyf fan nijsstjoerder BNR.

title: Kollumnist Jellema wint Podcastpriis

maintext:
De Dutch Podcast Awards waarden dit jier foar it earst útrikt, en binne in inisjatyf fan nijsstjoerder BNR. In Podcast is in radioprogramma of harkspul dat delhelle wurde kin, en beharke wurde kin op it momint dat it de harker it bêste útkomt. Yn totaal mochten alve Podcasts in priis mei nei hûs ta nimme. De priis foar de alderbêste podcast wie foar 'BOB' fan it audiokollektyf Schik en VPRO DORST. Hjiryn wurdt in ferhaal ferteld fan in 84-jierrige frou dy't nei de Twadde Wrâldoarloch fereale wie op in jonge, mar wilens de podcast wurdt it hieltyd minder dúdlik oft de jonge wol wier bestien hat.
De eeuw van de amateur
De podcast fan Jellema, De eeuw van de amateur, hat gjin spesifyk ûnderwerp, mar behannelet in grut skala oan tema's. De show wurdt njonken Jellema makke troch fotostripmakker Ype Driessen en skriuwster en kabaretier Paulien Cornelisse. Fêste ûnderdielen yn de podcast binne bygelyks de fragen dy't tsjinwurdich op de teepûdsjes stean, de krante fan trije moanne lyn (wat is der fan it nijs oerbleaun), en fragen dy't troch harkers ynstjoerd binne.
De podcast wurdt tenei ek faker opnommen en beskikber steld. Oars wie dat ien kear yn de trije as fjouwer wiken, mar dalik wurdt dat alle wiken.


description: Op YouTube hie it duo sjoen dat se maklik falsk jild bestelle kinne.

title: Duo krijt wurkstraf foar bestellen fan en beteljen mei falsk jild

maintext:
It duo hie yn de simmer fan 2016 mei in minderjierrige freon besocht falsk jild út te jaan yn de hoareka en winkels yn Ljouwert, Snits en Boalsert. Ferskate ûndernimmers hienen oan de belle lutsen. Op Instagram hienen de fertochten posts sjoen mei in soad (falsk) jild as tema. "Dan ga je denken dat het normaal is en dan maak je domme keuzes'', sei de Snitser.
De Nijlanner wie handich mei kompjûters. Achterôf beseffe sy dat se oare minsken dupearre hawwe. Ien slachtoffer siet woansdei yn de rjochtseal. Doe't se oppakt wienen, brochten de fertochten trije dagen troch op it plysjeburo. Dat hie yndruk makke: de Nijlanner sei dat er kapot wie en dat er spyt hie.
Yn prinsipe wurde by dit soarte fan saken finzenisstraffen oplein, mar om't de twa noch jong binne, easke de offisier fan justysje in wurkstraf fan 200 oeren. De rjochter gong dêryn mei.


description: It is sa drok yn Dokkum, dat de organisaasje it publyk op om net mear nei De Syl ta te kommen.

title: "Kom net nei de Admiraliteitsdagen, it is te drok"

maintext: It is sa drok by de Admiraliteitsdagen yn Dokkum, dat de organisaasje it publyk op om net mear nei De Syl ta te kommen. Om 22:00 oere hinne koe dêr net ien mear by. Op De Merk is wol genôch plak. Dat meldt de gemeente Dongeradiel.


description: Hurdfytser Gosse van der Meer fan Surhúzum wûn twa fjildrydwedstriden yn Sina. It is foar him in folgjende stap yn it aventoer fan syn eigen fytsploech.

title: Gosse van der Meer, avonturier op 'e fyts

maintext:
Sina
Nei fjouwer wiken Down Under wachte it fleantastel nei Sina. Dêr stiene twa ritten op it programma. "Ik hie earder alris yn Sina riden. De organisaasje koe my dus al en sadwaande steane je dêr dan oan de start." It libben wie lykwols net maklik. Van der Meer moast benammen oppasse mei it iten. "Ik hie myn tas fol mei blikjes tonijn en fleis. Dat roerde ik dan mar troch myn riis. Griente kin je ek net samar ite, want hoe ha se dat wosken? Mei kraanwetter? Je witte it net."
Van der Meer wie ien fan de minsken út in grutte groep fytsers dy't dêr de koersen by delgiet. Ien fan harren wie al gau siik, in oar koe nei hûs nei't er fan it buffet iten hie. "Wy kamen in kear lâns in tankstasjon en dêr lei fruit. Dy man wie binnen fiif minuten útferkocht."


description: Ek nei syn Alvestêdeswimtocht bliuwe de donaasjes foar ûndersyk nei kanker mar trochgean.

title: Van der Weijden makket sneon nije stân ynsammelaksje bekend yn Burdaard

maintext: Freed waard bekend dat der yn Burdaard noch dit jier in stânbyld komt foar Van der Weijden. Der wie in crowdfundingsaksje opset, mar de Ferwerter keunstner Hans Jouta sil it byld fergees meitsje en in lokaal bedriuw hoecht neat foar it pleatsen derfan.


description: Yn de wente is in kwekerij mei 230 planten fûn.

title: Boargemaster Crone slút wente Ljouwert om himpkwekerij

maintext:
Yn de wente wie in kwekerij mei 230 himpplanten. Om't it om drugs giet dy't yn de striid binne mei de Opiumwet, hat boargemaster Crone it foech om it hûs te sluten. Crone wol mei dit soarte fan aksjes drugshannel tsjingean en oerlêst yn wenwiken foarkomme.
Crone hat ferline wike ek al in drugspân yn Ljouwert sletten. Dat wie oan de Valeriusstrjitte.


description: It hynder foel, en bleaun dêrnei in skoftsje op de grûn lizzen. It publyk skrok derfan.

title: Hynder rekket kreupel by premjêre De Stormruiter

maintext:
By de premjêre fan it teäterstik De Stormruiter is ien fan de hynders fallen, en ferwûne rekke. Dat barde oan it begjin fan de foarstelling, wylst meardere hynders yn hurde draf en galop troch de pyste draafden. It hynder bleaun nei de fal in skoftsje op de grûn lizzen. It publyk skrok derfan.
It gong mis doe't in stuntman op it hynder besocht te klimmen, wylst der ek al in ruter op siet. It hynder ferstapte him, en kaam tsjin de râne fan it dekôr oan. Der wienen op dat stuit in protte hynders yn de pyste.


description: Op it poadium yn Riesa wûn de 27-jierrige darter sneontemiddei mei 6-2 fan lângenoat Jermaine Wattimena.

title: Danny Noppert nei finaledei yn Riesa

maintext:
De finaledei fan it International Darts Open yn Dútslân wurdt snein ôfwurke. Noppert spilet middeis by de lêste sechstjin tsjin de winner fan de partij tusken Mensur Suljovic en Ryan Joyce. By winst spilet er jûns fan de kwartfinales ôf fierder.
Troch syn oerwinning is Noppert yn prinsipe fersekere fan dielnimming oan it European Championship (EK) dat takom moanne yn Dútslân hâlden wurdt. Ek dielnimming oan de World Grand Prix yn Dublin komt no tichteby.


description: As tarin nei de hûnderste bertedei fan Abe Lenstra op 27 novimber 2020 is tongersdei it Abe Lenstra skuorkalinderboek presintearre.

title: Spesjale kalinder oer Abe Lenstra presintearre

maintext:
It earste eksimplaar fan de kalinder waard troch kabaretier Freek de Jonge oanbean oan Janneke, de dochter fan Abe. De Jonge fertelde in hilarysk ferhaal oer in moeting mei Abe yn in skuonnewinkel doe't Freek de Jonge noch in jonkje wie.
De Jonge hat sels ek meiskreaun oan de kalinder, lykas ûnder oaren ek Foppe de Haan, Riemer van der Velde, Jan Mulder en Johan Derksen. Op 19 septimber wurdt yn it museum Hearrenfean ek noch in eksposysje iepene oer de fuotballer Abe Lenstra. De skeurkalinder leit fan freed ôf yn de winkel.


description: De dieder hie it benammen fersjoen op âldere minsken. Hy hat ûnder oare slachtoffers makke yn Drachten en Ljouwert.

title: Twa jier sel foar babbeltrúk

maintext:
De fertochte is al faker feroardiele foar inselde soart misdie. De lêste kear dat er feroardiele is, wie yn maaie 2018, doe't er fan de plysjerjochter yn Limboarch fjouwer moanne sel krige. De oplichter hat ûnder oare slachtoffers makke yn Ljouwert, Drachten en de stêd Grins.
De man hie it benammen fersjoen op âldere minsken. In pear kear sei er dat er in bekende fan de buorlju wie, en frege er syn slachtoffers oft er eefkes binnenkomme mocht om te beljen. As er ien kear binnen wie kaam er mei in sneu ferhaal om de minsken safier te krijen om jild te jaan. Hjirmei slagge er der somtiden yn om sels de bankpas en pinkoade fan syn slachtoffers te krijen.
Egoïst
De rjochtbank nimt it de man benammen kwea-ôf dat er allinnich mar oan himsels tocht, en net oan de gefolgen foar syn slachtoffers. Guon âlderen wiene der folslein foarwei, en hawwe op har âlde dei noch ferwurkje moatten dat se ynienen eangst en wantrouwen foar oare minsken hiene.
De rjochter fynt ek dat de man syn slachtoffers yn totaal 4600 euro werombetelje moat. Nei't er syn straf útsitten hat komt er yn in ynstelling foar begelaat wenjen, en moat er meiwurkje oan skuldhelpferliening.


description: De plysje ropt op boargernet om út te sjen nei in man (68). De man wennet yn De Kúnder yn Oerisel, mar hy kin ek yn Fryslân sitte.

title: Plysje docht oprop om út te sjen nei fermiste man

maintext: It giet om in blanke man mei koart, donker hier. Hy hat in griis burd en in grize snor. De man hat in donkere jas oan, in bril op en kuierskuon oan. Hy rydt op in swarte hearefyts mei grize fytstassen. Minsken dy't him sjoen hawwe, of dy't mear oer de man witte, kinne belje mei de plysje op it gewoane nûmer 112.


description: Op guon skoallen yn de provinsje is troch de direkteuren aksjefierd. Se freegje omtinken foar de hege wurkdruk en in better lean.

title: Skoallieders fiere aksje foar bettere arbeidsomstannichheden

maintext:
As it net oars kin, stapt hy sels foar de klasse. "Mar dat is net wat je wolle. It oare wurk moat ek dien wurde. Litte je dat lizze, dan giet it ta skea fan de kwaliteit fan it ûnderwiis", sa seit Schilstra.
In soad animo foar de lanlike aksje is der net. In soad skoaldirekteuren fine de aksje te solistysk. Se fine dat it jaan fan goed ûnderwiis teamwurk is. Dochs wurdt de eask fan de AVS al stipe. Benammen om't de wurdearring foar de somtiden drege baan no te leech is.


description: Foarbygongers troffen yn in akwadukt in man oan, dy't swier ferwûne wie. De plysje ûndersiket de saak.

title: Helptsjinsten ride massaal út foar ferwûne fytser yn Snits

maintext:
De man waard sneontejûn fûn op it fytspaad fan it Houkesleat-akwadukt by Snits. Meardere ambulânses en plysjes binne útriden, en der is ek in traumahelikopter oproppen.
De plysje lit witte dat it noch ûndúdlik is wat der krekt bard is. Minsken dy't de man fytsen sjoen ha, of dy't witte wat der oan de hân is, wurde frege om de plysje te beljen.


description: De earste brêge oer de Strobosser Trekfeart is klear. De brêge by Lytsewâld is klear foar de takomst.

title: Brêge oer Strobosser Trekfeart klear

maintext: De earste fan de sân brêgen oer de Strobosser Trekfeart is klear. Woansdei iepene deputearre Sietske Poepjes de brêge by Lytsewâld. De brêge is in ryksmonumint en waard yngreven opknapt, mar it uterlik bleau gelyk. Dat jildt ek foar de oare seis brêgen.


description: Mid-Fryslân wint ferrassend Fryske kuorbalderby fan SCO.

title: Ferrassende winst foar Mid-Fryslân yn Fryske derby

maintext:
Yn de haadklasse A fan it fjildkuorbaljen hat Mid-Fryslân ferrassend de oerwinning pakt tsjin SCO. Yn Reduzum waard it 17-14. SCO út Aldeholtpea wie in wike earder noch sterk úteinset yn de kompetysje mei in 29-16 winst op Oost-Arnhem, wylst Mid-Fryslân doe dik ûnderút gie tsjin KCC mei 22-13.
Beide Fryske teams steane achter Groen Geel en KCC foarearst op in dield tredde plak yn de kompetysje.


description: It wie noch lang spannend oft de fytser út Surhuzum wol meidwaan koe, want syn fytsen stienen in dei earder noch yn Singapore.

title: Gosse van der Meer wint fjildriden yn Sina

maintext:
It wie noch even spannend oft Van der Meer wol meidwaan koe oan de wedstriid yn Sina. Nei in reis fan 34 oeren siet Van der Meer yn syn hotel, flakby it plak fan de wedstriid. Mar op dat momint stienen syn fytsen noch op it fleanfjild yn Singapore. Uteinlik wienen de fytsen krekt op tiid yn Sina en in pear oeren letter hie Van der Meer syn oerwinning binnen.
Nicolas Samparisi út Italië waard twadde yn Aohan, de Amerikaan Anthony Clark tredde.
"In pear oeren nei de wedstriid realisearre ik it my pas", seit Van der Meer op Twitter oer syn oerwinning. It parkoers bestie út in soad klimmen. "Dat leit my it bêst! Dêrom ryd ik ek in soad yn Switserlân."


description: In man is dêr behandele troch ambulânsepersoniel en dêrnei nei it sikehûs yn Grins ta brocht. Wat der krekt bard is, is noch net dúdlik.

title: Traumahelikopter by Windpowercentre yn Harns

maintext: By it bedriuw Windpowercentre yn Harns soe woansdei oan it begjin fan de middei in bedriuwsûngelok west ha. Wat der presys bard is, is net dúdlik, mar der is in persoan mei de traumahelikopter nei it sikehûs yn Grins ta brocht.


title: Drachtster (20) krijt maksimale wurkstraf fan 240 oeren

maintext: In 20-jierrige ynwenner fan Drachten krijt de maksimale wurkstraf fan 240 oere foar it ynbrekken en ferkeapjen fan stellen guod. De man ferkocht ûnder oaren in stellen VW Golf, ark en falske merkklean. Ek waard er pakt foar in ynbraak yn in gebou fan Steatsboskbehear yn Drinte.


description: It is de gemeente Ljouwert net slagge om foar Reduzum in nije, hegere wynmûne te krijen. De bestjoersrjochter joech de provinsje gelyk.

title: Ljouwert ferliest rjochtsaak om wynmûne Reduzum

maintext: Foarsitter Henk Vellinga fan de Redúster doarpsmûne is wiis mei de stipe fan de gemeente. De útspraak fan de bestjoersrjochter is in stapke yn in lang proses. "It wurdt der troch dizze útspraak net better op, mar in protte makket it net út. We moatte no earst wachtsje op de gemeente, want dy kin heger berop oantekenje tsjin de útspraak. Vellinga wit net hoelang de âlde mûne noch draaiende bliuwt. "We krije in protte stipe, útsein fan in pear deputearren en in pear steateleden. It is spitich dat it sa rint."


description: De Amerikaan wie yn Ljouwert om te praten oer syn boeken en de takomst fan ús planeet, mar hy hat mear op it programma yn Fryslân.

title: Skriuwer Dan Brown sprekt yn de Stadsoase

maintext:
Fan fan Escher
Foar de premjêre fan De Stormruiter sil Dan Brown noch mear yn Fryslân dwaan. Sa giet de skriuwer nei it Planetarium en besiket er de tentoanstelling oer de keunstner MC Escher. Syn heit is de grutste fan fan Escher. "I grew up with MC Escher prints all over my room", sa seit er. "My dad is 82 years old and he came with me, especially for the Escher exhibit. He said: 'Ok, I'll watch Stormruiter, as long as I get to see the MC Escher exhibit', that's very funny."


description: Sa'n 55.000 Friezen ha muoite mei lêzen, skriuwen en rekkenjen. It is in probleem dat yn de Week van de Alfabetisering sintraal stiet.

title: Jongerein kriget taalproblemen troch brûken mobile telefoan

maintext:
De help dy't se krije kinne, komt faak fan minsken dy't sels muoite hiene mei lêzen en skriuwen. Lykas fan Vera van der Boom fan Harns. Sy helpt minsken mei it lêzen en skriuwen en kinne se ek helpe by it oplossen fan problemen dy't se hawwe mei formulieren dy't op de kompjûter ynfolle wurde moatte. "Ik heb mijzelf moeten helpen met de taal, met lezen en schrijven. Ik weet hoe je dit kunt leren en dus help ik graag." Yn Harns hat se al in soad minsken holpen. Help dy't nedich bliuwt, sa seit Vera.
De jeugd
De problemen mei de jongerein wurde ûnderskat, fynt Netty Posthumus fan Stichting Lezen & Schrijven. "Op scholen is aandacht voor de taal en taalbegrip. Maar toch zien we dat er een steeds grotere groep is, die moeite heeft met het lezen van langere teksten. Er wordt minder gelezen door de jeugd en als ze dat doen, dan vaak alleen korte berichten op de mobiele telefoon." Se fynt dat hjir yn it ûnderwiis goed omtinken foar bliuwe moat. "Juist daar kun je dit probleem nu goed aanpakken."


description: Minsken tusken de 10 en 30 stjerre faker oan selsdeadzjen as oan kanker of in ferkearsûngelok. Sjoerd Steegstra fertelt syn ferhaal.

title: Suïside ûnder Fryske jongerein nimt ta

maintext:
Yn 2016 wiene it 48 jongeren, yn 2017 81 jongeren dy't sels út it libben stapten. Dat binne de lanlike sifers. In dúdlike ferklearring is der net. It tal gefallen fan selsdeadzjen ûnder minsken tusken de 10 en 20 hat hjirfoar noch nea in grutte taname sjen litten.
Minister Paul Blokhuis fan Folkssûnens wol witte hoe't dat kin. Yn Ljouwert is moandei in grut kongres oer it foarkommen fan selsdeadzjen. Der wurde 100 nije gatekeepers oplaat. Sy wurde traind om earder sinjalen te werkennen en besprekber te meitsjen.


description: "It wie in prachtich bist. As er bygelyks by my op it buro siet, dan koe er him sa skattich waskje mei de beide foarpoatsjes en hy groeide as koal."

title: Kollum: "Piter Knyn"

maintext:
Mar ús katten wurde âlder en loaier. Trije fan de fjouwer lizze eins de hiele dei te maffen, útsein Snorrie. Hy is de jongste mar hy hat ien probleem, want hy hat hielendal gjin tosken mear. Fiif jier lyn fûnen de bern him op it sportfjild. Suterich, meager en siik en doe't ik in kear mei him nei de bistedokter gong, omdat er sa út syn bek stonk, hat dy fuortendalik alle tosken lutsen.
It wie sa min, dat koe neat mear wurde. Snorrie rêdt him der prima mei, mar in proai kin er net mear sa maklik opfrette. Dat knyntsje dus ek net, mar hy hie it al yn 'e bek en út en troch wraksele it earme bist him los en naaide er gau út. Lokkich koe ik it knyntsje krije en ik ha it wer nei de jachthaven brocht.
In pear dagen letter stie der in koai op 'e tafel mei in briefke. 'Kadootsje fan Snorrie', stie der op en itselde knyntsje siet deryn. De bern hiene him rêden en doe ha ik besletten it earme bist te hâlden oant er wat grutter en sterker wie. Ik ha de koai mei nachthok klearmakke en dêr krûpte er gau yn in hoekje.
Nei in wike waard it knyntsje wat moediger. Hy hjitte fan Piter Knyn en aaie fûn er hearlik. It iten en drinken gong ek hiel goed en it wie in prachtich bist. As er bygelyks by my op it buro siet, dan koe er him sa skattich waskje mei de beide foarpoatsjes en hy groeide as koal. En as ik mei de kollums dwaande wie, dan hipte er ek wol gauris oer it toetseboerd en skreau er syn eigen ferhaal.
Op in bepaald momint ha 'k Piter wer loslitten. In wylde knyn krijst eins noait hielendal nuet en in knyn heart ek net allinnich yn in hokje. Hy wie sa bliid doe't er bûten wie en ik ha him yn 'e boskjes setten. "Net wer by ús komme, want dan bist wer oan bar", sei ik doe't er fuorthuppele. Dat gong in pear dagen goed mar doe't ik op in dei thúskaam hipte Piter oer de dyk by ús oprit.
"Unnoazel k.u.t-knyn!" rôp ik yn 'e auto en ik ha besocht him te krijen, mar dat slagge net. No is it terrein fan de jachthaven sa grut en dochs siet er wer by ús. Mei fjouwer katten en twa hûnen wie dat net sa tûk, mar it like goed te gean. As de katten in proai hawwe, dan nimme se dy altyd mei nei hûs. It leafste yn 'e hûs en ik hie Piter net mear sjoen.
Ik wie bliid dat de rêdingsoperaasje slagge wie en hope dat er mar grut en sterk wurde mocht. Oant Jelle it ôfrûne wykein achteleas sei dat er moarns betiid sjoen hie dat Snorrie as in grutske tiger wer mei Piter yn 'e tún omrûn. "Libbe er doe noch?", frege ik fertrietlik. "En wêrom hast him net fongen?" It antwurd wie typysk manlik, dus dêr koe ik neat mei.
Piter Knyn syn ferhaal wie doe gau út, want úteinlik hat ien fan ús hûnen him opfretten. Der is neat fan oerbleaun, net iens it sachte, swarte feltsje."


description: Sis Sweden en ik sis ABBA, knäckebröd, blonde froulju mei Fikinghelmen en Ikea. Emil fan de Hazelhoeve en Pippi Langkous.

title: Kollum: "Strúsfûgelpolityk"

maintext:
Want Sweden is wilens it lân fan it fenomeen brânnachten. Dat binne nachten dêr't jongerein mei molotovcocktails auto's mei yn 'e brân stekt. Net sa lang lyn noch sa'n 22 stiks. It lân ek dêr't it elektrisiteitsbedriuw Högs EL foarich jier it folgjende berjocht útgean liet: 'Troch it oanhâldende feilichheidsrisiko om yn Malmö mei syn geweld en sjitpartijen te ferkearen, sil Högs EL de rinnende opdrachten noch útfiere en dêrnei gjin opdrachten mear oannimme, of der moat in drastyske feroaring plakfine. Wy hoopje dat jo begryp ha foar ús posysje. De feiligens fan ús personiel stiet foarop. Foar dyjingen dy't wenje en wurkje yn Malmö kinne wy allinne mar winskje dat wy inoar ea weromsjogge. Mei freonlike groetnis.' Ik betink it net.
Yn bûtenwiken fan guon stêden rydt de plysje standert dûbeld út, wêrby't ien tiim allinne de parkearde auto fan de patrûljearjende kollega's bewekket. Om mar wer feilich thúskomme te kinnen. Sweden is yn de greep fan kriminele binden. Yn stêden as Malmö en Uppsala binne getto's dêr't de plysje amper doart te kommen. Brânwacht en ambulânses moatte wachtsje op in plysje-eskorte foar't se yn dy hoeken op needsitewaasjes reagearje kinne. Deadlik bindegeweld nimt almar ta. Deiblêd Trouw bestege dêr koartlyn oandacht oan, en it byld dat út dat artikel nei foaren komt is dat fan in lân yn oarloch. Trouw stelt fêst dat de segregaasje yn de stêden hieltyd skerper wurdt. Ardavan Khoshnood, kriminolooch oan de universiteit fan Malmö, seit dat de absolute mearderheid fan de jeugd dy't yn bindekriminaliteit en fjoerwapengeweld behelle is, út earste en twadde generaasje migranten bestiet. De diskusje dêroer wurdt mijd út eangst foar rasisme. 'Dat is de reden dat de plysje en de feilichheidstsjinsten der net op 'e tiid yn slagge binne it bindegeweld en it terrorisme te begripen.' Boppedat soe in iepen diskusje neffens Khoshnood te foaren komme kinne dat elts dy't him dêr drok oer makket, inkeld net-nuansearre of rasistysk wjerlûd fynt by ekstreem-rjochts.
Want mear as kultuer is marginalisaasje de reden foar it grut tal migranten yn de kriminaliteit. In ûndersyk út 2013 lit sjen dat it sa goed as hielendal op sosjaal-ekonomyske faktoaren werom te fieren is. Dat it bindegeweld dat dêrút ûntstien is sa groeie kinnen hat, komt, neffens Khoshnood, troch de minne organisaasje fan de plysjemacht en de strúsfûgelpolityk fan de oerheid. 'Alles begjint mei in iepen petear,' sa seit er. 'De Sweedske autoriteiten en de media ha altyd tocht dat as wy de diskusje oer de achtergrûn fan de dieders ûnderdrukke it rasisme bestride. Dat belied hat dwersferkeard útpakt.'
En sa kin it barre dat in partij as Sweden Demokraten, fuortkommen út neo-nazistysk gedachtegoed, winne kin, sa't ôfrûne snein bliken die. Strúsfûgelpolityk en sneinsskoalleretoryk meitsje, krekt as sêfte dokters, stjonkende wûnen. Dat der mar lessen út de Sweedske sitewaasje leard wurde meie."


description: Hy sprong in nij persoanlik rekôr.

title: Oane Galama Nederlânsk kampioen fierljeppen yn Burgum

maintext:
Lêste sprong foar Thewis Hobma
Foar Thewis Hobma wie sneon ien fan de lêste fierljepwedstriden. "Ik hie in goed gefoel foar dit NK, bin fit en ha goed traind en hie it gefoel dat ik hjoed meidwaan koe om de heechste prizen. It nivo wie heech en it siet my net mei, en sa kaam ik krekt bûten de finale."
Weromsjend op syn karriêre binne it Frysk kampioenskip yn 2011 en it Nederlânsk kampioenskip yn 2013 de hichtepunten. "Mar ek it Red Bull evenemint de fierste ljepper yn Utrecht wie skitterjend, om de sport yn sa'n entoeraazje foar in grut publyk sjen te litten." Ek is er wiis mei de groei fan Drylts as ljeppersplak. "Doe't ik as jonkje begûn, wie it in lytse klup, no bin ik 34 en is it ien fan de grutste klups."
Hy hie graach oer de 21 meter ljeppe wollen. "Ik tink dat ik fierder kin as myn pr sjen lit, mar dwaan is in oar ding."


description: Jan Sjoerd de Vries wûn de priis yn syn eigen stêd, nei it stedsomropperskonkoers dat dêr holden waard.

title: Stedsomropper Snits foar de fjirde kear Nederlânsk kampioen

maintext: Foar de fjirde kear is Jan Sjoerd de Vries út Snits útroppen ta bêste stedsomropper fan Nederlân. Hy wûn de priis nei it stedsomropperskonkoers yn eigen stêd. Op it twadde plak einige Bertus Krabben fan Kampen en tredde waard stedsomropper Rein Mulder fan Hylpen. Oan it konkoers diene stedsomroppers út hiel Nederlân en België mei.


title: Warm welkom voor Jannewietske de Vries

maintext:
Jannewietske de Vries kreeg vanavond in een stampvolle Martinikerk in Sneek een warm welkom van Commissaris van de Koning Arno Brok die haar in het Fries toesprak en beëdigde als burgemeester van de gemeente Súdwest-Fryslân.
De 57-jarige opvolgster van Hayo Apotheker kreeg de ambtsketen omgehangen door waarnemend-burgemeester Magda Berndsen. Voorzitter Douwe Attema van de vertrouwenscommissie legde nog eens uit waarom Jannewietske de Vries de juiste persoon op de juiste plaats is en raadsoudste Djoke de Jong heette haar op humoristische wijze van harte welkom namens de gemeenteraad.
,,Wat ha jim mei in waarm wolkom jûn. Dat is om stil fan te wurden”, begon de in Raerd wonende Jannewietske de Vries haar maidenspeech als burgemeester van SWF. Ze zei blij te zijn met onder andere de aanmoedigingen die ze onderweg op de fiets mee kreeg om maar te zwijgen over de ontelbare appjes, kaarten, bloemen, etcetera.
,,It fielt hjir as thúskomme yn bestjoerlik Fryslân en dan ek noch yn de moaiste gemeente fan Fryslân. It is in grutte ear om boargemaster te wurden fan de twadde gemeente fan Fryslân.”
Ze vergeleek de gemeente Súdwest-Fryslân met een ‘frommis dy’t op twa stevige skonken stiet, Snits en Boalsert. Sântich persint fan de banen sitte yn dizze twa stêden. It is hiel goed dat dizze beide stêden by de A7 del trochûtwikkelje en dat dêr yn it koalysjeakkoard ynfesteringsromte foar is. Stevige skonken, oars kin je net elegant foarút beweegje om in grut gebied te fersoargjen. Om dy stevige skonken leit in stelsel fan kearnen. Stêden binne it plattelân nedich en oarsom. Yn dy wisselwurking leit ús kreft.”
De Vries refereerde aan de noodzakelijke verbreding van de sluis bij Kornwerderzand. De regio, zo zei ze, gaf gisteren met een breed gedragen aanbod een signaal af aan Den Haag dat het haar verantwoordelijkheid neemt en mee investeert in versterking van de potentie van de IJsselmeerkust. ,,De slûs en de nije Ofslútdyk kinne wurkje as katalysator foar ûntwikkeling. Want der is fansels noch mear nedich om it kustgebiet fan Arum oant Starum duorsum te ûntwikkeljen. Mei ‘sense of place’; mei gefoel foar lânskip, natuer, keunst en kultuer. Dêr lizze kânsen foar toerisme en ûndernimmerskip. Súdwest-Fryslân hat in moaie skaal en in nochtere, praktyske mmentaliteit fan dwaan. Net sasear ‘doch mar gewoan’, want dat binne wy net, mar ‘dóch it gewoan’. Dat helpt om stappen te setten. En dêr leare jo fan. Ik wol der graach oan bydrage om om foar ferbining tusken de belangrike transysjes te soargjen."
We moeten ons best doen, zo zei de nieuwe burgemeester om via onder andere kringlooplandbouw, energie- en sociale transitie de gemeenschap leefbaar te houden. Bestuur en gemeenschap moeten samen de schouders eronder zetten en jong talent moet worden gemobiliseerd met de intentie ze aan de regio te verbinden.
De rol van de burgemeester verschuift volgens De Vries steeds meer van de traditionele mannetjesputter naar een verbinder en ambassadeur. ,,Dat is ek nedich as jo sjogge nei it fersnipperjende polityke lânskip. In boargemaster moat tsjinwurdich linich wêze, beneamd troch de kroan, mei eigen ferantwurdlikheden mar ek beneamd op foardracht fan de ried en dêrmei yndirekt troch de ynwenners. Dat freget in hege gefoelichheid foar ferskillende belangen en in autonome en transparante manier fan operearjen. In fak apart.”
,,Hjir stean ik as jimme nije boargemaster. Mei in amtskeatling dy’t ienfâldich en licht is. De ferantwurdlikens dy’t dêrby heart, is dat net. Ik sil myn bêst dwaan om de ferbinende rol foarm te jaan yn de mienskip en as foarsitter fan de ried en fan it kolleezje. Ik fiel de djipte en de earnst fan it amt. Dêr sil ik op myn eigen positive en ek entûsjaste wize mei omgean. Hjir stiet in boargemaster dy’t kânsen sjocht, dy’t nocht hat oan de takomst, nocht oan it iepenbier bestjoer. In boargemaster dy’t har hert folge hat en dy’t dat ek alle ynwenners fan Súdwest-Fryslân gunt: in plak dêr’tst yn alle frijheid en feilichheid dyn hert fine kinst. Dêr sil ik alle dagen op ’e nij myn bêst foar dwaan. Myn bêst om de iepen, ambisjeuze en belutsen boargemaster te wêzen dy’t dizze gemeente fertsjinnet. Tank foar jimme betrouwen.


description: Op 29 augustus vierde Talea Jansma fan ateljee/gallery aTALjEA ‘t eerste lustrum met ’n ekstra kykdag. De fiering fon plak foor de spesjaal noade groep Bildtse Motermuzen, die’t in de seumer elke woensdegoverdâg op ’n pâd gaan.

title: Lustrum Ateljee aTALjEA in St. Jabik

maintext:
Dut keer gong ’t richting de loads fan Tjerk en Sjouky Bosje an de Boanweg bij de seedyk. Der had skilderes Talea Jansma hur nije kolleksy skilderijen over de Waddensee tintoansteld.
Jansma trakteerde de Motermuzen op ’n happy en ‘n dranky en lâs wilens gedichten over de Waddensee foor út aigen werk. De leden fan de klup Motermuzen binne niet faak in de gelegenhyd om ’n tintoanstelling in ‘n gallery of ateljee te besien en waren derom bra ferrast dat d’r bij de skilderijen ok nag beelden stonnen.
De buurfrou fan Jansma, frou Hilde Roerdink-Berger maakt sont kort plastiken fan gips, pepier, brôns of hars en krëeert derfan poppen of blommen op ’n gipsen stander. ’t Werk fan Hilde Roerdink-Berger riep feul bewondering bij de kikers op. De wisselwerking beelden en skilderijen fiel bij elkeneen in de smaak.
Fansels worde de femily Bosje hartlik bedankt foor de gastfrijens en ’t beskikber stellen fan de loads.
Tjerk Bosje had ’n fraag an de besoekers in de loads, die’t ok op 1 en 2 septimber in groate getalen an kwammen: ‘Wat is dut?’ Deuze fraag betrof ’n oud stik ark, aardig groat en fan hout. Bosje had ’t as jonge fan 16 jaar sels nag brúkt. De antwoorden konnen anonym op ’n briefy in ’n melkbus daan worre. ’t Antwoord is: Wagenwip (hefboom) om sware houtne wielen fan ’n hooiwagen d’rôf te halen, te smeren en d’r weer an te setten.


description: dsafdsafdsaf - -

title: dsafdsafdsaf


description: fdsafdsafdasf - -

title: fdsafdsafdasf


description: fdsafdafdsafdsa - -

title: fdsafdafdsafdsa


description: dfsfdsafdsafdsafdsa - -

title: dfsfdsafdsafdsafdsa


description: ffdafdsafdsa - -

title: ffdafdsafdsa


description: fafdsafdafd - -

title: fafdsafdafd


description: Fan zone - -

title: Fan zone


description: fafdsafdsafdsafdsafdsafd - -

title: fafdsafdsafdsafdsafdsafd


description: cfdsafdsafdsa - -

title: cfdsafdsafdsa


description: dgadfdsafdsafdsa - -

title: dgadfdsafdsafdsa


description: fdsafdsafdsafs - -

title: fdsafdsafdsafs


description: dfadafdafdsafd - -

title: dfadafdafdsafd


description: dsafdsafdsafdsafdsafds - -

title: dsafdsafdsafdsafdsafds


description: fdsafdsafa - -

title: fdsafdsafa


description: dsafdsafdsafds - -

title: dsafdsafdsafds


description: fdxzfdsafdsaf - -

title: fdxzfdsafdsaf


description: fdasfsafdsafdsa - -

title: fdasfsafdsafdsa


description: fdsafdsafdsafdas - -

title: fdsafdsafdsafdas


description: fdsafdafdsafds - -

title: fdsafdafdsafds


description: fdsafdsafdsafdsafsda - -

title: fdsafdsafdsafdsafsda


description: fdsafdsafdsafda - -

title: fdsafdsafdsafda


description: dsafdsafdsafdsa - -

title: dsafdsafdsafdsa


description: fdsafdsafdsafsda - -

title: fdsafdsafdsafsda


description: fdafdsafdsafdasfdsa - -

title: fdafdsafdsafdasfdsa


description: fdafdsafdsafdsa - -

title: fdafdsafdsafdsa


description: fdafdsaf - -

title: fdafdsaf


description: fdafdsafdasf - -

title: fdafdsafdasf


description: fsafdsafdas - -

title: fsafdsafdas


description: dsfdsafdsafdsafds - -

title: dsfdsafdsafdsafds


description: nguyễn lân trung anh - -

title: nguyễn lân trung anh


description: dsafdafdsafdsa - -

title: dsafdafdsafdsa


description: dầdsafdsaf - -

title: dầdsafdsaf


description: fdafdsafd - -

title: fdafdsafd


description: fdafsafsafdsa - -

title: fdafsafsafdsa


description: fdafdsafdsafdf - -

title: fdafdsafdsafdf


description: fafdsafdsafdsafdsa - -

title: fafdsafdsafdsafdsa


description: dsafdafdsafd - -

title: dsafdafdsafd


description: Fan nữ, MU, Liverpool - -

title: Fan nữ, MU, Liverpool


description: fdafdsafdsafds - -

title: fdafdsafdsafds


description: fdasfdsafdsafds - -

title: fdasfdsafdsafds


description: dầdsafd - -

title: Ngôi Sao


description: dfafdsafdsafdsafsd - -

title: dfafdsafdsafdsafsd


description: fdsafdsafda - -

title: fdsafdsafda


description: fadfdsafdsafdsa - -

title: fadfdsafdsafdsa


description: fdafsdafdsafdsafdsa - -

title: fdafsdafdsafdsafdsa


description: fdafdsffadsafdsa - -

title: fdafdsffadsafdsa


description: fadfdsafdsafd - -

title: fadfdsafdsafd


description: fasfsdafdsafdsaf - -

title: fasfsdafdsafdsaf


description: fdafdsafdsafsd - -

title: fdafdsafdsafsd


description: fdafdafdsafds - -

title: fdafdafdsafds


description: dầdsafdsa - -

title: dầdsafdsa


description: sdgsgasg - -

title: sdgsgasg


description: fafdafdsafdsaf - -

title: fafdafdsafdsaf


description: fdsafdsaf - -

title: fdsafdsaf


description: tù án oan - -

title: tù án oan


description: fdsafdsfdsafdsafdsa - -

title: fdsafdsfdsafdsafdsa


description: fdsafsafdsa - -

title: fdsafsafdsa


description: fdafdafdsafdsa - -

title: fdafdafdsafdsa


description: dsafdsafdafdas - -

title: dsafdsafdafdas


description: fdafafdsafds - -

title: fdafafdsafds


description: fesfsafdsafsd - -

title: fesfsafdsafsd


description: fdafdsafdsafdasfdsafdsa - -

title: fdafdsafdsafdasfdsafdsa


description: oan sai - -

title: Ngôi Sao


description: fdsafdafdsafdsafdsa - -

title: fdsafdafdsafdsafdsa


description: fdfdsafdsaf - -

title: fdfdsafdsaf


description: fdafdasfdsafdsafdsa - -

title: fdafdasfdsafdsafdsa


description: fdsafdsafdsafsa - -

title: fdsafdsafdsafsa


description: dsafdafdsa - -

title: dsafdafdsa


description: fdsafdsafd - -

title: fdsafdsafd


description: fsafdsafdsa - -

title: fsafdsafdsa


description: fsfdafdsafdsafdsa - -

title: fsfdafdsafdsafdsa


description: vvadfafdsaf - -

title: vvadfafdsaf


description: fdasfdsafdafdsafdsa - -

title: fdasfdsafdafdsafdsa


description: fdafdasfdsafdsafdsafds - -

title: fdafdasfdsafdsafdsafds


description: dfdsafdsaf - -

title: dfdsafdsaf


description: dfsafdsafdsafdsa - -

title: dfsafdsafdsafdsa


description: fdafdsafdsafdafdsa - -

title: fdafdsafdsafdafdsa


description: dầdsafdsafdsafd - -

title: dầdsafdsafdsafd


description: fdsafdsafsd - -

title: fdsafdsafsd


description: fdsafdsafdsafdsafds - -

title: fdsafdsafdsafdsafds


description: fdfdafdsafdsafds - -

title: fdfdafdsafdsafds


description: dfafdsafdsafds - -

title: dfafdsafdsafds


description: dầdsafdas - -

title: dầdsafdas


description: fdsafdsafdsafd - -

title: fdsafdsafdsafd


description: fdsafdafdafdsaf - -

title: fdsafdafdafdsaf


description: dsafdsafs - -

title: dsafdsafs


description: fdafsafdsa - -

title: fdafsafdsa


description: fdsafdsafdasfdsafdsafdsa - -

title: fdsafdsafdasfdsafdsafdsa


description: fdsafdsafdasfsd - -

title: fdsafdsafdasfsd


description: dfafdsafdsafdas - -

title: dfafdsafdsafdas


description: fdasfsafsafdsafdsa - -

title: fdasfsafsafdsafdsa


description: fadfdsafdafdsa - -

title: fadfdsafdafdsa


description: fdsafdsafdsafdsafdsa - -

title: fdsafdsafdsafdsafdsa


description: fdasfdsafdsafdsafds - -

title: fdasfdsafdsafdsafds


description: dfdafdsafdsafdsa - -

title: dfdafdsafdsafdsa


description: dfdafdsafdas - -

title: dfdafdsafdas


description: gagafdsafdsafdsa - -

title: gagafdsafdsafdsa


description: fdafafdafdsaf - -

title: fdafafdafdsaf


description: dầdsafdsafdsafs - -

title: dầdsafdsafdsafs


description: fafdsafdsafd - -

title: fafdsafdsafd


description: Real, Ronaldo, Ramos, fan nữ - -

title: Real, Ronaldo, Ramos, fan nữ


description: fdafdsafdsafdz - -

title: fdafdsafdsafdz


description: fdsafsdafdsafdsa - -

title: fdsafsdafdsafdsa


description: vfdasfdsafdsafdsa - -

title: vfdasfdsafdsafdsa


description: fdafdasfsafdsa - -

title: fdafdasfsafdsa


description: FDAFDSAFDSA - -

title: FDAFDSAFDSA


description: fdafdsafsa - -

title: fdafdsafsa


description: vfdfdasfdsafdsafdsafdsa - -

title: vfdfdasfdsafdsafdsafdsa


description: àdafdsafdsafdsafdas - -

title: àdafdsafdsafdsafdas


description: fafdafdafdsa - -

title: fafdafdafdsa


description: ấdsafdsa - -

title: ấdsafdsa


description: àdsafdsafdas - -

title: àdsafdsafdas


description: dvdsafdsafdsafdsafds - -

title: dvdsafdsafdsafdsafds


description: fdafdsafdasfas - -

title: fdafdsafdasfas


description: dfsafdsafdasfdsafds - -

title: dfsafdsafdasfdsafds


description: fdafdsafdas - -

title: fdafdsafdas


description: sdafdafdsafdsa - -

title: sdafdafdsafdsa


description: fdafdafdsafdas - -

title: fdafdafdsafdas


description: fdafdsafdf - -

title: fdafdsafdf


description: fdfdsafdafdsa - -

title: fdfdsafdafdsa


description: fdsafdafdsafdsafds - -

title: fdsafdafdsafdsafds


description: fdasfdafdsafdsa - -

title: fdasfdafdsafdsa


description: vdfdsafdsafdsa - -

title: vdfdsafdsafdsa


description: fdafdsafdsafa - -

title: fdafdsafdsafa


description: fdsafdsafdsa - -

title: fdsafdsafdsa


description: fdafdafdafdafdsafdsa - -

title: fdafdafdafdafdsafdsa


description: fdafdafdsaf - -

title: fdafdafdsaf


description: fdsafdsafdf - -

title: fdsafdsafdf


description: fdafdsafdafds - -

title: fdafdsafdafds


description: fdasfdsafdsafdsafd - -

title: fdasfdsafdsafdsafd


description: fafdsafdsafsd - -

title: fafdsafdsafsd


description: fdafdsafdsafdsafdsafs - -

title: fdafdsafdsafdsafdsafs


description: fdafdsafdafdsafds - -

title: fdafdsafdafdsafds


description: àdsafdsa - -

title: àdsafdsa


description: dsafdsafdsafd - -

title: dsafdsafdsafd


description: fdafdsafdsaf - -

title: fdafdsafdsaf


description: Fan Ireland - -

title: Fan Ireland


description: fdsafdasfasfsdafdsafdsaf - -

title: fdsafdasfasfsdafdsafdsaf


description: fdafdsafdsasa - -

title: fdafdsafdsasa


description: fdsdsafdsafdsafdas - -

title: fdsdsafdsafdsafdas


description: fafdsafdsa - -

title: fafdsafdsa


description: fdafdsafdsafsa - -

title: fdafdsafdsafsa


description: fdsfdsafdsafdsaf - -

title: fdsfdsafdsafdsaf


description: àdsafdsafdsa - -

title: àdsafdsafdsa


description: dfsafdsafdsafd - -

title: dfsafdsafdsafd


description: dfafdsafdsafdsa - -

title: dfafdsafdsafdsa


description: fdafdsafds - -

title: fdafdsafds


description: fdsafdsafdsaf - -

title: fdsafdsafdsaf


description: fdsafdafdsa - -

title: fdsafdafdsa


description: fdafdsafdafdsa - -

title: fdafdsafdafdsa


description: dsDSAFDSAFDSA - -

title: dsDSAFDSAFDSA


description: fdsafdsafds - -

title: fdsafdsafds


description: fdafdagdasg - -

title: fdafdagdasg


description: dfafdsafd - -

title: dfafdsafd


description: ffafdsafdsa - -

title: ffafdsafdsa


description: dsafsafdsafdsa - -

title: dsafsafdsafdsa


description: fdsafdafdsafda - -

title: fdsafdafdsafda


description: fdafdsafdafdsafdas - -

title: fdafdsafdafdsafdas


description: fdafdsafdsafdsafdas - -

title: fdafdsafdsafdsafdas


description: fdasfdsafdsafdsa - -

title: fdasfdsafdsafdsa


description: fdsfdafdsafdsafdsa - -

title: fdsfdafdsafdsafdsa


description: fasfdsafdsafdsaf - -

title: fasfdsafdsafdsaf


description: fdafdafdsafd - -

title: fdafdafdsafd


description: fdafdsafdsafdsafdsafds - -

title: fdafdsafdsafdsafdsafds


description: dfdsafdsafds - -

title: dfdsafdsafds


description: fsafdsafdsafdsa - -

title: fsafdsafdsafdsa


description: fdasfdsafdsafdsaf - -

title: fdasfdsafdsafdsaf


description: dầdsafdsafdas - -

title: dầdsafdsafdas


description: fgafdsafdsafdsafdas - -

title: fgafdsafdsafdsafdas


description: fdafdafdsafdsaf - -

title: fdafdafdsafdsaf


description: dsafdsafdsafdasfdas - -

title: dsafdsafdsafdasfdas


description: fdsafdsafdas - -

title: fdsafdsafdas


description: dsafdsafdas - -

title: dsafdsafdas


description: dầdsafdsafd - -

title: dầdsafdsafd


description: feafdsafdsafdsafdsa - -

title: feafdsafdsafdsafdsa


description: fdsafdsafdafd - -

title: fdsafdsafdafd


description: cdsafdsafdsafdsafdsa - -

title: cdsafdsafdsafdsafdsa


description: fafdsafdsafdsa - -

title: fafdsafdsafdsa


description: fdafdsafdsafd - -

title: fdafdsafdsafd


description: fdafdsafdsafdsafdsa - -

title: fdafdsafdsafdsafdsa


description: Fan Hàn - -

title: Ngôi Sao


description: fdsafdasfdafdsaf - -

title: fdsafdasfdafdsaf


description: dầdsafdsafdsa - -

title: dầdsafdsafdsa


description: fdafdsafsafd - -

title: fdafdsafsafd


description: fsafdsafdsaf - -

title: fsafdsafdsaf


description: fdasfdsafdsafdsafdsafdsa - -

title: fdasfdsafdsafdsafdsafdsa


description: fdasfdsafdsafdsafdsafda - -

title: fdasfdsafdsafdsafdsafda


description: vdafdsafdsafdsa - -

title: vdafdsafdsafdsa


title: Falske start CDA: ferkearde plaknammen

maintext:
It CDA hat hjoed de kandidatelist foar de Steateferkiezings foar takom jier presintearre. Op de list steane mei-inoar 50 minsken (hjirneist de earste 40). By it opstellen fan de list binne grutte flaters ynslûpt as it giet om de plaknammen. In soad offisjeel Frysktalige plaknammen binne yn it Hollânsk werjûn. En de Fryske plaknamme ‘Oentsjerk’ is as ‘Oenstjerk’ werjûn.
It giet om de plaknammen Damwâld, Garyp, Noardburgum, Dronryp (2x) en Tytsjerk dêr’t de âlde nammen Damwoude, Garijp, Noordbergum, Dronrijp en Tietjerk foar skreaun binne. Ien fan de biedwurden fan it CDA is #goedvoorelkaar, mar de presintaasje fan hjoed wie wat de plaknammen oangiet dus perfoarst net goed foar elkoar.


title: Oftraap kampanje ynsammeljen medisynresten yn Fryslân

maintext:
Op syn minst 140 tûzen kilo medisynresten komme jierliks yn Nederlân yn it oerflaktewetter telâne. Dy wetter kinne de wetterkwaliteit beynfloedzje en it ekologysk wettersysteem fersteure. Wetterskip Fryslân, Vitens, Omrin, GGD, MCL en de Fryske gemeenten roppe mei de nije kampanje MediSchoon ynwenners op om harren ferantwurdlikheid foar it ferwurkjen fan medisynresten te nimmen. Se kinne harren medisynresten fergees by de apoteken of by de miljeustrjitte yn de gemeente ynleverje. De kampanje fan MediSchoon begjint op 27 septimber yn it Antonius Sikehûs yn Snits.
Mienskiplik probleem
Medisynresten yn it wetter is in probleem dêr’t de soarch-, wetter- en ôffalsektor allegear by belutsen binne. “Dêrom moatte we derfoar soargje dat medisinen en bestridingsmiddels net ûnnedich yn sleatten, marren en kanalen bedarje”, seit Egbert Berenst, lid fan it deistich bestjoer fan Wetterskip Fryslân. “Dat wolle we ûnder mear dwaan troch it ynsammeljen fan medisynôffal fan ynwenners sa goed mooglik te organisearjen.”
MediSchoon
Alle organisaasjes kinne deroan bydrage om it probleem fan medisynresten yn wetter op te lossen. Lanlik hat it ministearje fan Ynfrastruktuer en Wettersteat foar de kommende jierren in útfieringsprogramma ‘keatoanpak: medisynresten út wetter’ fêststeld. MediSchoon is dêr de Fryske wjergader fan. Dêr wurkje Wetterskip Fryslân, Vitens, provinsje Fryslân, de gemeente Ljouwert, Smellingerlân en Súdwest-Fryslân, ôffalferwurkers en organisaasjes yn de wetter- en soarchsektor yn mei-inoar gear om it wetter skjin te hâlden en hiel Fryslân frij fan medisynôffal te meitsjen.
No en yn de takomst suver drinkwetter
It drinkwetter yn Nederlân is feilich en hat in hege kwaliteit. “Troch goede drinkwettersuveringstechniken is yn Frysk drinkwetter (noch) gjin spoar fan medisynresten fûn. Yn de rest fan Nederlân is dat wol it gefal”, seit drinkwetterbedriuw Vitens. Mar om dy kwaliteit yn de takomst ek garandearje te kinnen en de priis yn ‘e hân te hâlden, is no aksje fereaske. It op de juste wize ynleverjen fan medisynresten is dêr essinsjeel by. Dat kin op twa manieren: by de apoteek of as lyts gemysk ôffal by de miljeustrjitte fan de gemeente.
Wa’t der mear fan witte en/of oan meidwaan wol, kin terjochte op www.medischoon.frl


title: Jan Willem Zwart: Fryslâns reus

maintext:
Kollum
Hiel Ljouwert en wide omkriten wiene útrûn foar de reuzen fan Royal de Luxe. Trije dagen lang wie de stêd yn ’e ban fan dy grutte keunstwêzens. Tûzenen besikers. Kulturele Haadstêd docht fertuten mei dat soarte fan dagen. Reuzen binne ynienen hiel populêr. Dochs hie Fryslân sûnt 1507 al in echte reus! Dy is nea sa erkend en is eins altyd hiel lyts troch it libben gien as rjochtsgelearde, humanist, diplomaat en bestjoerder. Dy reus hat nea in grut plak yn Fryslân krige. In profeet yn eigen lân wurdt nea rjocht oandien, wurdt wolris sein. Fryslân hat in pear kear besocht om him in plak te jaan. Yn Ljouwert hat er in eigen steechje krige, in steechje op ’e Weaze, en der is in akwadukt nei him neamd. Fierder ken nimmen dy reus fan Fryslân.
Dy reus hjitte Wigle fan Aytta en wie berne yn Swichum. Syn omke Bucho seach fuortendaliks dat it in bysûndere jonge wie. In reus. Omke Bucho stjoerde him nei skoalle ta en soarge derfoar dat er studearje koe. En sa kaam Wigle, dy’t him letter Viglius neamde, yn kontakt oaren fan grutte namme lykas Erasmus.
Bylden fan persoanen wurde tsjintwurdich kritysk folge. Benammen fan minsken dy’t yn it ferline yn de koloanjes wurke hawwe. It liket wolris oft dat gjin skiednis wie fan Nederlân. Fryslân hat ek stânbylden. Grutte Pier, Hotze Schuil, Pieter Jelles Troelstra en Mata Hari en noch folle mear. Geweldich yn harren dwaan, dêr is gjin twivel oer mooglik. Dochs wiene it gjin minsken dy’t de wrâld yndied feroare hawwe. Viglius wol! Miskien wie er syn tiid fier foarút en seach er doe al yn dat gearwurking tusken lannen better wie as fjochtsjen. Hy socht nei ferbining. Ferbining is wat wy nedich hawwe. Ferbining jout gearwurking. Mei-inoar kinne minsken mear!
Fan it ferline kinne wy leare. Ferbine is tige wichtich yn in tiid fan yndividualisearring. Ferbine is net samar in wurd, it is in tiidwurd dat wurkjen ynhâldt. Men moat der sels wat foar dwaan. Miskien is dat wol it boadskip dat soksoarte fan bylden mei jaan kinne.
Viglius fan Aytta fan Swichum, miskien wol de grutste reus fan Fryslân, kriget op 19 oktober, op syn jierdei, in stânbyld. Op in moai plak yn Ljouwert, foar de Kânselarij. It gebou dat er sels foar in part betelle hat. It trije meter hege byld is troch keunstner Hans Jouta makke en hat it formaat fan swide statuer. Viglius fan Aytta. De reus fan Fryslân is teplak!


title: Wer auto yn flammen op yn Ynskedee

maintext:
Yn Ynskedee is yn ’e nacht fan snein op moandei opnij in parkeare auto útbaarnd. It is de achtste autobrân yn oardel moanne tiid yn de Oeriselske stêd. Foarige moanne arrestearre de plysje de eigner fan ien fan de útbaarnde auto’s, op fertinking fan brânstifting. Hy foldie oan in sinjalemint dat in tsjûge jûn hie en joech troch syn dwaan en litten oanlieding ta fertinking doe’t de plysje him mei de brân konfrontearre.
De oarsaak fan de brân fan fannacht, op in parkearterrein oan de Hanninkhoeke yn Ynskedee, wurdt noch ûndersocht. Neffens in lokale sjoernalist giet de plysje no ek út fan brânstifting.


title: AD-sympoasium: Waadhoeke stiet bol fan de wûnders

maintext:
Tongersdeitejûn 20 septimber wie it AD-sympoasium yn teater De Koornbeurs yn Frjentsjer. In jûn foar de ûndernimmers fan Waadhoeke. Der kamen sa’n 200 ûndernimmers om mei-inoar yn ’e kunde te kommen en om mei-inoar ferbining te sykjen. Sy kinne as “Wûnders fan Waadhoeke” beskôge wurde. Wethâlder Caroline de Pee en presintator Roelof Lousma lieten yn fjouwer filmkes de ynnovative en duorsume aktiviteiten fan bedriuwen sjen en dat fan Waadhoeke út de hiele wrâld betsjinne wurde kin. Trendwatcher Adjiedj Bakas die in takomstfoarsizzing foar it Jier fan de Baarch en technology. De jûn is tige slagge te neamen.
Wûnders fan Waadhoeke
Jasper Reijgers fan Faber Audiovisuals fertelde dat it bedriuw technologyske keunststikjes fan LED-skermen, flieren en ferljochting ferhiert oer de hiele wrâld. Der arbeidzje sawat 200 minsken by dat bedriuw. Mar it krijen fan nije minsken giet dreech. Dêrom begjint it in eigen ynterne oplieding yn Sint- Anne dêr’t it noch minsken foar siket. Hoe unyk is dat!
Cornelis Terpstra, earder haadklassekeatser, woe fan de keatsmofproblemen ôf. Hy is dêrom yn syn achtertún begûn mei it meitsjen fan keatsmoffen. No makket er ek shorttrack- en fytsskuon fan karbon. In bonkehurd materiaal dat maklik te foarmen is. Dat docht er ûnder oaren foar Sjenkie Knegt en in tal oare topsporters.
Wietze Rosier en Siebe Greidanus hawwe in lânboumegnisaasjebedriuw. Sy seagen takomst yn it brûken fan de gassen dy’t frijkomme fan kowedong. Se hawwe in nij kleppesysteem makke yn in trekkermotor dy’t op ierdgas rydt. Dêrtroch kin in trekker op it gas fan dong ride. Alhielendal enerzjyneutraal, dus tige goed foar it miljeu.
Yn Frjentsjer stiet by D&O Bouwglas in masine dy’t glês en spegels bewurkje kin. Dy masine is de iennige yn Noard-Nederlân. Sebastiaan Douma fertelde dat se glês en spegels brûke foar bygelyks útstalfinsters en etalaazjeruten foar ûnder oaren it Van Goghmuseum en Kröller-Möllermuseum. Spesjale glêzen oerkappingen of gevels. Se hawwe derfoar keazen om gjin massaproduksje te dwaan, mar foar spesjale klantopdrachten te kiezen. Dat hat syn fruchten ôfworpen.
Adjiedj Bakas, de trendwatcher dy’t bekend is fan ûnder oaren BNR Nieuwsradio en de Telegraaf, makke syn takomstfyzje sichtber en sawat taastber yn de seal. Hy sei dat de Sinezen 2019 ta it jier fan de baarch neamd hawwe neffens harren astronomy. Sina hat grutte ynfloed op de wrâldekonomy, wat betsjut dat der saken dien wurde mei sûn ferstân, loyalens en guodlikens. Mar ek mei geduld, tsjinwarfermogen. Hy foarseit dat de kommende jierren de technology fierder optsjocht. Mar sil it net altyd winne. Wy moatte as minsken sels betinke hoe’t we de technology op in krekte wize ynsette. Kreativiteit fan minsken bliuwt wichtich.
Organisaasje
De organisaasje fan it AD-sympoasium wie yn hannen fan: AD-kommissy, Commerciële Club Noordwest Friesland, Rabobank Noordwest Friesland, H&N/OVF (winkeliers/ûndernimmersferiening Frjentsjer), NDC Mediagroep, Frjentsjerter Krante en Gemeente Waadhoeke.


title: Untheffing Wet natuerbeskerming foar Accolade

maintext:
Wenningkorporaasje Accolade hoecht fan no ôf net mear by alle ferbetteringen fan wenkompleksen in ûntheffing oan te freegjen. De wenningkorporaasje kriget in frijstelling fan de Provinsje op grûn fan de Wet natuerbeskerming (Wnb). Dy jildt foar de kommende tsien jier.
Wet natuerbeskerming
Underkommens fan (rûge) lytse flearmûzen en letfleanders, en nêsten fan húsmosken en toerswellen, meie net fersteurd, fernield of fuort helle wurde. Dat stiet yn de Wet natuerbeskerming. Accolade kriget dêr de kommende tsien jier frijstelling fan, mits dy him oan in tal regels hâldt. Accolade is bygelyks allinne frijsteld as der inkeld mar lytse oantallen fan boppeneamde fûgels of flearmûzen yn it wenkompleks oanwêzich binne, dat wol sizze, maksimaal 0,5% fan de rûsde Fryske populaasje.
Beheinen fan oerlêst
Accolade soarget derfoar dat de fûgels en flearmûzen sa min mooglik lêst fan isolear- en renovaasjewurk hawwe. Wurk wurdt bygelyks net, foar in part, oars of op in oar momint útfierd. Bygelyks bûten de wintersliepperioade, it briedseizoen of de perioade dat de bisten jongen hawwe. Accolade ferfangt ek holten yn wenten by wurksumheden ferlern geane, troch keunstholten.
Natuerbehâld by it ferbetterjen fan wenten
Jeriça Hartholt, direkteur-bestjoerder fan Accolade is entûsjast oer de ûntheffing: “Wy binne foar natuerbehâld, it is ûnderdiel fan ús organisaasjefyzje. Alle jierren ferbetterje wy 60 oant 80 wenkompleksen en meitsje dy duorsumer. Us huzen hawwe neist hierders ek oare bewenners. Dy koesterje wy ek. Jierliks pleatse wy goed 800 nêstkasten foar fûgels en flearmûzen. Sa hâlde wy de populaasjes yn stân. De ûntheffing makket ús prosessen ienfâldiger en oersichtliker. It jout in fluggere trochrintiid fan plan oant útfiering.”
Aktualisaasje
De ûntheffing jildt foar tsien jier. Alle jierren ûndersykje provinsje Fryslân en Accolade oft dy wurkwize aktualisearre wurde moat. Wannear’t dêr oanlieding ta is, kin dat op elk momint.


title: Akteur socht foar rol Grutte Pier

maintext:
Regisseur Steven de Jong siket in akteur dy’t de rol fan Grutte Pier spylje wol yn in rige films dy’t er meitsje wol. De films folgje it libben fan Grutte Pier, dy’t offisjeel Pier Gerlofs Donia hiet. It meitsjen fan de searje sil acht jier tiid nimme. De films wurde útstjoerd troch Omrop Fryslân.
De Jong siket in gewante keardel fan op syn minst 1,90 lang, dy’t ûnderfining hat mei aktearjen. De akteur hoecht net in Fries te wêzen. Kandidaten kinne audysje dwaan. Oanmelding is mooglik op de ûndersteande webside:
https://www.gruttepier.tv/


title: Fryske Sjongmiddei yn Ljouwert

maintext:
Hjerstmis hâldt de Yntertsjerklike Kommisje foar de Fryske Earetsjinst altyd in sjongmiddei. Alle jierren op in oar plak. Dizze kear sil dat wêze yn Ljouwert, yn de Lutherske Tsjerke op sneintemiddei 30 septimber.
Der is in oantreklik programma gearstald mei in moaie ôfwikseling fan bekende en nije lieten, benammen út de psalmen en de farianten dêrfan. Lieten dy’t miskien op it earste gesicht net sa tagonklik lykje, krije troch de presintaasje bekendheid.
Omdat dizze sjongmiddei holden wurdt yn de iennige Lutherske tsjerke yn Fryslân komme ek in pear markante lieten út de âlde en de nije Lutherske tradysje oan bod. Fierder wurde in pear lieten songen dy’t fan Bernard Smilde in prachtige en sterke meldij meikrigen.
De presintaasje en de muzikale lieding binne yn hannen fan de musikolooch/komponist/koardirigint Geke Bruining-Visser, bekend as liedster fan de Ichthuskantorij en de Schola Liturgica yn Harns en de kantorij fan de Grutte Tsjerke yn Ljouwert.
Dizze middei wurket der in gelegenheidskoar mei en sil de oargelist Geart van der Heide it sjongen begeliede.
De middei begjint om 15.00 oere en is frij tagonklik, mei in kollekte by de útgong.
De Lutherske Tsjerke is yn de Nw. Oosterstraat, nûmer 28 – 30, fuort by de Easterbrêge oer de Eastergrêft.


title: Ychelbaarchpaad by de Spitkeet

maintext:
By it iepenloftmuseum De Spitkeet yn De Harkema it Ychelbaarchpaad oanlein. Dat is spesjaal dien foar de groepen 3 en 4 fan it basisûnderwiis. Troch de gearwurking fan NDE Pingo & Pet, IVN en de Spitkeet koe it paad ta stân komme.
NDE Pingo & Pet is de organisaasje foar Natuer en Duorsumheidsedukaasje foar it basisûnderwiis yn Achtkarspelen en Tytsjerksteradiel. IVN is it lanlik ynstitút foar natueredukaasje. Skoallen dy’t oansletten binne by it NME-sintrum de Klyster kinne der ek gebrûk fan meitsje. De Klyster fersoarget arranzjeminten en lesmateriaal foar it ûnderwiis op it mêd fan natuer en duorsumheid yn Dongeradeel, Dantumadiel, Kollumerlân c.a. en Ferwerderadiel.
It paad rint oer it terrein fan De Spitkeet. Eddy de Ychel lit de bern ûntdekke hoe’t de minsken dêr eartiids libben. Underweis leare se fan alles oer de natuer en de húskes fan foarhinne. Der is ek romte foar in spultsje. Troch dat allegear mei-inoar is it foar de bern oantreklik en learsum.
Foar septimber en oktober binne der al acht groepen boekt. Op tongersdei 4 oktober wurdt it paad offisjeel iepene. Dêr binne de bern fan de groepen 3 en 4 fan It Holdersnêst út De Harkema by.


title: Utnûging Europeesk Talefeest

maintext:
Woansdei 26 septimber is it Europeeske Dei fan de Talen. Yn dat ramt binne belanstellenden fan herten wolkom yn it Lân fan Taal yn Ljouwert.
Hoe seit men ‘tankewol’ yn it Welsh of ‘hoe giet it mei dy’ yn it Nenetsk? Minsken dy’t yn de kunde komme wolle mei it Malteesk, it Retoromaansk of it Skiermûntseagersk moatte der op 26 septimber by wêze, want dan wurde oardel oere lang speak-dates yn 21 ferskate talen holden. EUNIC Nederland organisearret dy yn gearwurking mei de Europeeske Kommisje, Lân fan Taal, it Europeesk Buro foar Lytse Talen en Afûk: koarte sesjes fan fiif minuten, om de oanwêzigen fan dy talen priuwe te litten. Men kin gewoan oanskowe by de dosint fan de taal dêr’t men wat mear fan witte wol.
Talen dy’t ûnder oare oanbean wurde binne: Biltsk, Noard-Frysk, Nenetsk, Papiamentu, Skiermûntseagersk, Gebeartetaal, Welsh, Tsjechysk, Kroätysk, Italiaansk, Poalsk, Spaansk, Eastenryks-Dútsk, Roemeensk, Malteesk, Katalaansk, Hongaarsk, Frânsk, Finsk, Turksk, en Retoromaansk.
Wêr: Talepaviljoen MeM en Gysbert Japicxseal Tresoar
Wannear: 26 septimber fan 18.30-20.00 oere trochgeand
Tagong: Fergees


title: Frysk Museum fiert fiifjierrich bestean oan Wilhelminaplein

maintext:
It Frysk Museum fierde tongersdei 13 septimber syn earste lustrum oan it Wilhelminaplein. Krekt fiif jier lyn iepene it museum foar it earst syn doarren nei in ferhuzing fan de Turfmerk nei de hjoeddeiske lokaasje. Sûnt organisearre it museum 65 útstallings, wêrûnder trije grutte publykslûkers. Museumdirekteur Kris Callens snie tongersdeitemoarn tegearre mei Arjen Westra fan partner Aegon in grutte taart oan yn bywêzen fan personiel en frijwilligers. Besikers fan it museum waarden tongersdei traktearre op gebak.
Freed 13 septimber 2013 iepene Keninginne Máxima it folslein nije Frysk Museum. Oanlieding foar de nijbou wie it legaat fan de Fryske arsjitekt Abe Bonnema, dy’t in bedrach fan achttjin miljoen euro neiliet foar in nij te bouwen Frysk Museum op of oan it Wilhelminaplein troch Hubert-Jan Henket yn gearwurking mei it eardere arsjitekteburo fan Abe Bonnema.
Besikers
Al yn it earste folsleine jier luts it museum goed 110.000 besikers, yn it rekôrjier 2016 waard it museum mar leafst 175.977 kear besocht. Op de âlde lokaasje wie dat yn trochsneed 50.000 kear jiers. Yn totaal luts it museum de ôfrûne fiif jier goed 830.000 besikers. It museum soarge dêrmei foar in ekonomyske ympuls foar de regio fan 21,8 miljoen euro. Mei in wiidweidich edukaasjeprogramma wist it museum 60.000 skoalbesites te realisearjen.
Grutte publykslûkers
Op 1 oktober 2016 iepene it museum de earste publykslûker yn oanrin nei Ljouwert-Fryslân Kulturele Haadstêd fan Europa 2018. Alma-Tadema, klassike ferlieding waard priisd yn de nasjonale en ynternasjonale parse en wûn de publykspriis by de Global Fine Arts Awarts yn New York. Op 13 oktober 2017, krekt hûndert jier nei har dea, presintearre it Frysk Museum de grutste Mata Hari-útstalling ea. Mata Hari: de myte en it famke koe rekkenje op in protte omtinken en waard troch it Museumtydskrift nominearre foar de titel ‘Utstalling fan it jier 2017’. Op it stuit is yn it museum Escher op Reis te sjen. NRC joech de ‘prachtige eksposysje’ fiif stjerren en neamde de útstalling ‘bjusterbaarlik moai útljochte’. De BBC kroane Escher op reis ta ‘it artistike hichtepunt fan Kulturele Haadstêd’.
2019
Fan 24 novimber 2018 ôf presintearret it museum Rembrandt & Saskia: Leafde yn ’e Gouden Iuw. Yn de útstalling foarmet it houlik fan Rembrandt van Rijn en de Fryske Saskia Uylenburgh de reade tried. Oan ’e hân fan it spantsje ûntdekt de besiker hoe’t er der oan tagie yn in societyhoulik yn de santjinde iuw. De ústalling foarmet de prelude fan it temajier Rembrandt en de Gouden Iuw yn 2019. Yn febrewaris iepenet it museum boppedat in soloútstalling fan Éric Van Hove. De hjoeddeiske keunstner docht ûndersyk nei de betsjutting fan lokale ambachten yn in sterk globalisearre wrâldekonomy. Yn ’e hjerst fan 2019 presintearret it Frysk Museum in kultuerhistoaryske útstalling oer Wytsingers.


title: Jaap de Hoop Scheffer: It giet oan

maintext:
Der kaam in ûnbidich grutte hammer oan te pas om de blokken foar de yngong fan gebou Z oan it Saailân oan barrels te slaan. Mar dêrnei wie it dan safier: de heechleararen, studinten en gasten koene deryn. Yn dat gebou hat de Rijksuniversiteit Groningen ôfdieling Ljouwert ûnderdak fûn salang’t it âlde beursgebou in lyts eintsje fierderop noch net klear is.
Foarôfgeand wiene wy al mei in ceremonial walk troch de stêd rûn, want de iepening fan it nije akademyske jier fan de Campus Fryslan wie tongersdeitemiddei 13 septimber om trije oere feestlik begûn yn de Grutte Tsjerke mei de jierlikse Gemma Frisiuslêzing, dy’t fersoarge waard troch âld-minister fan útlânske saken en NAVO-baas Jaap de Hoop Scheffer.
Healwei de jierren santich wurke De Hoop Scheffer op de ambassade in Accra. Op in dei moast er derop út mei materiaal foar in nije toskedokterspraktyk yn it noarden fan Ghana. Nei fjouwer oere riden teplak. De minsken wiene der wat bliid mei en hy krige in geit oanbean, dy’t er spitigernôch wegerje moast om mei te nimmen, want it bist paste net yn de auto. In skoft letter waard de geit by de ambassade ôflevere en doe hat er it bist wol yn tankberens oannommen en letter oan ien fan de meiwurkers jûn dy’t der plak foar hie.
Wat De Hoop Scheffer mar size woe, is dat men yn it ynternasjonale ferkear rekkening hâlde moat mei kultuerferskillen. In oare wize les is dat men yn de ûnderhannelingen mei oaren witte moatte fan komôf en biografy. Hoe soe men Angela Merkel begripe mei har “Wir schaffen das” as men net wit dat se opgroeide yn de DDR, of hoe soe men Poetin begripe kinne as men net wit dat er op it stuit dat de muorre foel, yn 1989, yn Dresden wurke foar de KGB en seach dat koart dêrnei de Sovjet Uny ta in ein kaam, of hoe soe men Bush begripe mei syn “befrijing fan Irak en it bringen fan demokratyske wearden” as men neat wit oer syn oertsjûgingen oangeande it kristendom en demokrasy.
Der is in soad feroare yn de wrâld sûnt de tiid dat De Hoop Scheffer sels studearre. Yn de tiid fan ‘De koude oorlog’ wie alles oersichtliker. Troch de globalisaasje hawwe wy wat langer wat mear in twadieling: minsken dy’t foardiel hawwe fan dy ûntjouwingen en minsken dy’t it der allinne mar dreger troch krige hawwe. Soks is foar studinten dy’t har dwaande hâlde mei ynternasjonalisearring in útdaging om der oplossingen foar te finen. Fansels wie elkenien nijsgjirrich hoe’t it ôfrûn wie mei de geit. Dy wie “delicious”.
De Hoop Scheffer memorearre dat er tige wiis is mei syn ambassadeurskip foar de Campus Fryslân. Ommers syn mem groeide op yn Ljouwert en syn pake wenne yn Grou. “It giet oan”, út syn mûle by de iepening fan gebou Z wie dêrmei te begripen. It wie op it pear wurden nei it iennige Frysk, want de gearkomste wie folslein yn it Ingelsk.
Op dit stuit hat de Campus Fryslân sa’n hûndertfiifentweintich studinten. Dat hâldt net oer, mar oan it entûsjasme fan elkenien dy’t op de ien of oare wize by de nije universiteit belutsen is, sil it net lizze. Ik krige letter in petear mei ien dy’t op dit stuit wurket by de Roosevelt Academy yn Middelburch. Dy is ek lyts begûn en hat op it stuit sa’n seishûndert studinten. Soks moat hjir ek kinne.
Pier Bergsma, freedtemoarn 14 septimber 2018


title: Allerearste literatuerpriis fan Skiermûntseach grut sukses

maintext:
Op Skiermûntseach waar foar de earste kear in literatuerkriich holden. Mei in geweldich resultaat. It tal ynstjoeringen kaam Biblioteek, Keunstgroep SJain en de sjuery oer it mêd, want wat koenen se ferwachtsje fan de alderearste literatuerpriis fan Skiermûntseach? Yn elk gefal gjin 255 ynstjoerings. Wurk oan de winkel dus foar de trijekoppige sjuery: kabaretier Bert Visscher, boargemaster Ineke van Gent en âld-bibliotekaris Simone de Boer. Se beoardielen álle anonimisearre gedichten oer de see. Alle ynstjoerders en yn it bysûnder de fiif dy’t nominearre wiene, wiene sneon 22 septimber om 16.00 oere yn de Got Tjark op it eilân.
Elkenien koe it earste healjier fan 2018 in gedicht ynstjoere oer de see. De see boldere, brûzde, dindere, dondere, babbele, kabbele, sloech, swypke, smeke, preke, ferwoaste, ferûntskuldige him, omearme leafsten, boarte mei bern, skûme oan fuotten, hie in soad gesichten, ebbe en streamde, makke folwoeksen minsken lyts en bern grut. Koartsein, de see nimt en jout yn de gedichten.
Ynstjoeringen út binnen- en bûtenlân
Utsein it tema stie ek de taal fêst: Frysk, Nederlânsk of eilannersk. Op de oprop fan de Biblioteek en Keunstgroep SJain waard folop reageare. 255 gedichten út binnen- en bûtenlân streamden de digitale en fysike brievebus fan de Biblioteek yn. De haadpriis is in dinerbon én de Literatuerpriis Skiermûntseach, in prachtige bokaal. In wikselbeker, want sa’n dielname freget fansels om in ferfolch. Dit jier stie poëzy sintraal, takomme jier mooglik in oar part fan de literatuer.
Bêste fjirtich yn in dichtbondel
Om elkenien gelikense kânsen te bieden, krigen de sjueryleden anonimisearre gedichten ûnder eagen. Se selektearren dêr fiif fan, dêr’t ôfrûne sneon trije fan in priis wûn hawwe. Troch it hege nivo kaam de sjuery net maklik ta in top fiif. Der is dêrom besletten om de bêste fjirtich gedichten te publisearjen yn in dichtbondel. Dy bondel is sneon presintearre.
De literatuerpriis fan Skiermûntseach is organisearre yn it teken fan Ljouwert-Fryslân 2018.


title: Fiif deaden yn North Carolina troch Florence

maintext:
Orkaan Florence oan de Amerikaanske eastkust is ôfswakke ta tropyske stoarm, mar kin noch altyd in protte skea feroarsaakje. Underwilens binne der yn de steat North Carolina op syn minst fiif deaden fallen.
In mem en har bern yn de stêd Wilmington kamen om doe’t in beam op harren hûs foel. Fierder waard in man omblaasd doe’t er nei bûten ta gie om by syn hûnen te sjen en waard in man elektrokutearre doe’t er yn ’e rein mei syn generator dwaande wie. In frou ferstoar thús oan in hertoanfal. De ambulânsetsjinsten koene net op ’e tiid by har komme trochdat beammen de dyk blokkearren.
Tongersdeitemoarn berikte Florence as orkaan de eastkust fan de Feriene Steaten. Neffens gûverneur Roy Cooper fan North Carolina lûkt Florence “krêftich, stadich en ûnmeilydsum” oer syn steat. Cooper sei op in parsekonferinsje bang te wêzen dat hiele wiken weifage wurde. Hy ferwachtet dat syn steat noch dagen lêst hawwe sil fan de stoarm. Florence lûkt mei sa’n fiif kilometer yn ’e oere tige stadich nei it westen.
Net sasear de wyn, mar de fûle rein en stoarmfloed dy’t lykop gean mei Florence, feroarsaakje de grutste problemen. Meteorologen foarsizze dat yn twa of trije dagen in hoemannichte delkomt dy’t normaal sprutsen yn acht moanne falt. Jim Trogdon, de minister fan transport fan North Carolina, seit dat it gebiet tusen de stêden Wilmington en Charlotte mooglik te meitsjen kriget mei oerstreamings dy’t ien kear yn de tûzen jier foarkomme. Der is ek eangst foar lânferskowings en modderstreamen.
Sûnt tongersdeitemoarn binne hûnderten minsken evakuearre yn de troffen gebieten. Bygelyks yn de stêd Jacksonville, dêr’t it dak fan in hotel ynstoarte. Yn de stêd New Bern wachtsje 150 minsken op rêdingswurkers. Hûnderttûzenen húshâldens sitte sûnder stroom. Der binne 20.000 minsken flechte nei 157 needûnderkommens yn North Carolina. Fanwege Florence binne yn it súdeasten fan de Feriene Steaten hûnderten flechten annulearre.